qundao/data-zh-poetry huggingface dataset:
寇萊公祠
作者：王十朋
朝代：宋

油水江頭寇相祠，凜然如坐廟堂時。
精忠一點不負國，枯竹知公人不知。
富文和詩復用前韻
作者：王十朋
朝代：宋

四上祠章郡得湖，真同起廢躄浮圖。
路經秋浦人如玉，洞入齊山天在壺。
人物宜居國士選，吏民聊作使君呼。
還鄉說與賈君子，官比廣昌風更孤。
富文和诗復用前韵
作者：王十朋
朝代：宋
体裁：七言律诗

四上祠章郡得湖，真同起废躄浮图。路经秋浦人如玉，洞入齐山天在壶。人物宜居国士选，吏民聊作使君呼。还乡说与贾君子，官比广昌风更孤。
富文贈桂花
作者：王十朋
朝代：宋

夔有百花無此香，兩年官舍負秋光。
使君元是蟾宮客，贈我數枝金粟黄。
富文赠桂花
作者：王十朋
朝代：宋
体裁：七言绝句

夔有百花无此香，两年官舍负秋光。使君元是蟾宫客，赠我数枝金粟黄。
富文送鹿肉
作者：王十朋
朝代：宋

太尉前军得活鹿，使君慇勤分我肉。定知应是秦失馀，苗裔仍为世人逐。使君好客今平原，秋浦楼头罗水陆。青州从事嘉屡拜，白鹿山人赐新沐。社风留客去未得，清溪山头两经宿。频将口腹溷使君，大嚼戏吟诗一幅。
富文送鹿肉
作者：王十朋
朝代：宋

太尉前军得活鹿，使君慇懃分我肉。
定知应是秦失余，苗裔仍为世人逐。
使君好客今平原，秋浦楼头罗水陆。
青州从事嘉屡拜，白鹿山人赐新沐。
社风留客去未得，清溪山头两经宿。
频将口腹溷使君，大嚼戏吟诗一幅。
富文送鹿肉
作者：王十朋
朝代：宋

太尉前軍得活鹿，使君慇懃分我肉。
定知應是秦失餘，苗裔仍爲世人逐。
使君好客今平原，秋浦樓頭羅水陸。
青州從事嘉屢拜，白鹿山人賜新沐。
社風留客去未得，清溪山頭兩經宿。
頻將口腹溷使君，大嚼戲吟詩一幅。
寓小能仁寺即事书怀
作者：王十朋
朝代：宋

小国青径梅溪老，绿水红莲越幕宾。药裹随身多半夏，花枝照眼只常春。郡楼鼓角听殊远，僧舍钟鱼闻已频。窗外清风数竿竹，澹然相对净无尘。
寓小能仁寺即事书怀
作者：王十朋
朝代：宋

小国青径梅溪老，绿水红莲越幕宾。
药裹随身多半夏，花枝照眼只常春。
郡楼鼓角听殊远，僧舍钟鱼闻已频。
窗外清风数竿竹，澹然相对浄无尘。
寓小能仁寺即事書懷
作者：王十朋
朝代：宋

小國青徑梅溪老，綠水紅蓮越幕賓。
藥裹隨身多半夏，花枝照眼只常春。
郡樓鼓角聽殊遠，僧舍鍾魚聞已頻。
窗外清風數竿竹，澹然相對浄無塵。
寓栖真四宿时二儿寓上庠未知去留又祠命未下颇以为怀
作者：王十朋
朝代：宋
体裁：五言律诗

白帝知何处，黄山且少留。心惭陶靖节，政愧范饶州。桑下越三宿，江边将半秋。家书及祠命，何日解吾忧。
寓栖真四宿時二兒寓上庠未知去留又祠命未下頗以爲懷
作者：王十朋
朝代：宋

白帝知何處，黄山且少留。
心慙陶靖節，政愧范饒州。
桑下越三宿，江邊將半秋。
家書及祠命，何日解吾憂。
寓清源驛
作者：王十朋
朝代：宋

兩年繆作清源守，不到清源洞裏游。
天恐孤予遠來意，驛中聊許少遲留。
寓清源驿
作者：王十朋
朝代：宋

两年缪作清源守，不到清源洞裏游。
天恐孤予远来意，驿中聊许少迟留。
寓清源驿
作者：王十朋
朝代：宋

两年缪作清源守，不到清源洞里游。天恐孤予远来意，驿中聊许少迟留。
寫真自題
作者：王十朋
朝代：宋

顔蒼髮白少精神，傳得泉南老病身。
莫著金章著蓑笠，丹青寫出更須真。
寶印叔得小假山以長篇模寫進士欽逢辰和之某次韵并簡欽
作者：王十朋
朝代：宋

越絕天台溫雁蕩，萬壑千巖各形狀。
錢塘風物更奇絕，杖屨年時記曾訪。
歸來戲闢小園林，十里西湖藏甕盎。
悠然入眼皆吾山，羅列軒窗一何壯。
止菴道人真有道，種竹蒔花近丘壙。
何人好事贈假山，潛澗新添小屏嶂。
却疑遷徙從平泉，更恐飛來自秦望。
世間贋物何止此，沙佛儒衣龍亦象。
道人於物意豈留，異日從教散天壤。
花木篇章兩游戲，林下高風真可尚。
來游蓮社有詩人，句比昌黎更豪放。
我休說假復論真，真假通同歸一相。
寶印叔示詩且索碑刻以南明山六大字爲獻仍次韵
作者：王十朋
朝代：宋

不才詎可登臺省，早問君王覓閑冷。
聊尋商嶺綺與園，未羨雲臺寇并耿。
掛碑滿屋寧寮饑，嗜好與叔真相宜。
試寄南明六大字，想像年少西游時。
寶印叔辯上人各贈瑞香花
作者：王十朋
朝代：宋

小小園林意自憐，名花十八擬唐賢。
瑞香一種來潛澗，學士新添兩少年。
寶月師刻予舊題以寄因書二絕·其一
作者：王十朋
朝代：宋

資深堂上偶留題，多謝高僧不掃泥。
更與慇懃琢山骨，惡詩傳到浙江西。
寶月師刻予舊題以寄因書二絕·其二
作者：王十朋
朝代：宋

冊府經年已倦游，夢魂隨雁到峯頭。
山中老宿如相問，爲道歸期不待秋。
对月联句
作者：王十朋
朝代：宋
体裁：古风

与君坐阶除，遥望海上月。试举太白杯，借问几圆缺。人生易分散，动作隔年别。今宵对婵娟，莫放酣歌绝。
将过万桥用前韵寄大年先之
作者：王十朋
朝代：宋
体裁：七言律诗

三年在阜不鸣飞，侧翅俱从旧路归。师德量宽真耐事，沈郎诗瘦不胜衣。都缘有职供甘旨，可是无心恋阙闱。酒发葡萄螯斫雪，定知此愿不吾违。
將過萬橋用前韵寄大年先之
作者：王十朋
朝代：宋

三年在阜不鳴飛，側翅俱從舊路歸。
師德量寬真耐事，沈郎詩瘦不勝衣。
都緣有職供甘旨，可是無心戀闕闈。
酒發葡萄螯斫雪，定知此願不吾違。
對月同方叔聯句
作者：王十朋
朝代：宋

與君坐階除，遥望海上月。
試舉太白盃，借問幾圓缺。
人生易分散，動作隔年別。
今宵對嬋娟，莫放酣歌絕。
小小园十月杜鹃花盛开有共蒂双头之异因以数语记之
作者：王十朋
朝代：宋

一声杜宇啼春风，明朝绯挂千山丛。岁寒此色岂易得，那更朵朵双头红。共蒂联芳友于爱，一吐一含分次第。造物私我小园林，此花大胜金腰带。
小小园十月杜鹃花盛开有共蔕双头之异因以数语记之
作者：王十朋
朝代：宋

一声杜宇啼春风，明朝绯挂千山丛。
岁寒此色岂易得，那更朶朶双头红。
共蔕联芳友于爱，一吐一含分次第。
造物私我小园林，此花大胜金腰带。
小小园纳凉
作者：王十朋
朝代：宋
体裁：七言绝句

屏迹丘园世事轻，澹然滋味似孤僧。平生愿学昌黎伯，宰相三书独不能。
小小園十月杜鵑花盛開有共蔕雙頭之異因以數語記之
作者：王十朋
朝代：宋

一聲杜宇啼春風，明朝緋掛千山叢。
歲寒此色豈易得，那更朶朶雙頭紅。
共蔕聯芳友于愛，一吐一含分次第。
造物私我小園林，此花大勝金腰带。
小小園納凉
作者：王十朋
朝代：宋

屏迹丘園世事輕，澹然滋味似孤僧。
平生願學昌黎伯，宰相三書獨不能。
小瀑布
作者：王十朋
朝代：宋

釣瀨雲山外，巖花瀑布邊。
却疑方處士，詩思湧成泉。
小瀑布
作者：王十朋
朝代：宋
体裁：五言绝句

钓濑云山外，岩花瀑布边。却疑方处士，诗思涌成泉。
少康
作者：王十朋
朝代：宋

虞仍靡艾共輸忠，一旅中興復禹功。
較德宜優漢高帝，知音惟有貴鄉公。
少康
作者：王十朋
朝代：宋

虞仍靡艾共输忠，一旅中兴复禹功。较德宜优汉高帝，知音惟有贵乡公。
少康
作者：王十朋
朝代：宋

虞仍靡艾共输忠，一旅中兴復禹功。
较德宜优汉高帝，知音惟有贵乡公。
少微山
作者：王十朋
朝代：宋

出郭舟行十里間，少微山近若蕡山。
山中處士已長往，一點客星雲外閑。
少微山
作者：王十朋
朝代：宋
体裁：七言绝句

出郭舟行十里间，少微山近若蕡山。山中处士已长往，一点客星云外闲。
尔雅台
作者：王十朋
朝代：宋

隐迹江山郭景纯，学兼儒伎术通神。虫鱼草木归笺注，何害其为磊落人。
尔雅台
作者：王十朋
朝代：宋

隠迹江山郭景纯，学兼儒伎术通神。
虫鱼草木归笺注，何害其为磊落人。
屑玉泉
作者：王十朋
朝代：宋
体裁：七言绝句

白石岩腰屑玉泉，佳名初自长官传。浑疑齿颊冰霜论，终日霏霏落半天。
屑玉泉
作者：王十朋
朝代：宋

白石巖腰屑玉泉，佳名初自長官傳。
渾疑齒頰冰霜論，終日霏霏落半天。
山丹花
作者：王十朋
朝代：宋

四月相将莫，山丹开始都。真心本来赤，正色自然朱。百合晚仍俗，石榴繁更粗。谁将仙灶药，花里著工夫。
山丹花
作者：王十朋
朝代：宋

四月相将莫，山丹开始都。
真心本来赤，正色自然朱。
百合晚仍俗，石榴繁更粗。
谁将僊竈药，花裏着工夫。
山丹花
作者：王十朋
朝代：宋

四月相將莫，山丹開始都。
真心本來赤，正色自然朱。
百合晚仍俗，石榴繁更粗。
誰將僊竈藥，花裏著工夫。
岁暮雨雪连作稍阻会集贾元识有诗次韵
作者：王十朋
朝代：宋
体裁：七言律诗

自从春色上孤根，淫雨经时步不前。爱日未能供宿润，愁云依旧蔽青天。溪山咫尺成千里，棋酒因循又一年。今夕篮舆定相过，尊前行乐兴无边。
岳阳城下岸赤色亦呼赤壁
作者：王十朋
朝代：宋
体裁：七言绝句

岳阳楼下有赤壁，照耀洞庭烟水东。鄂渚巴陵土多赭，周郎何处破曹公。
岳阳楼
作者：王十朋
朝代：宋
体裁：七言律诗

后乐先忧记饱观，兹楼今始得凭栏。吐吞五水波涛阔，出纳三光境界宽。黄帝乐声喧广宙，湘君山影侵晴澜。江山何独助张说，收拾清诗上笔端。
岳陽城下岸赤色亦呼赤壁
作者：王十朋
朝代：宋

岳陽樓下有赤壁，照耀洞庭烟水東。
鄂渚巴陵土多赭，周郎何處破曹公。
岳陽樓
作者：王十朋
朝代：宋

後樂先憂記飽觀，茲樓今始得憑欄。
吐吞五水波濤闊，出納三光境界寬。
黄帝樂聲喧廣宙，湘君山影侵晴瀾。
江山何獨助張說，收拾清詩上筆端。
崔肃之自湖至泉迁二亲之丧归葬诗以送之
作者：王十朋
朝代：宋

鄱水同僚旧，遥从霅水来。
异乡欣觌面，清话洗衔哀。
葱欝佳城就，勤劳孝子回。
不应淹榷酤，中外正须才。
崔肃之自湖至泉迁二亲之丧归葬诗以送之
作者：王十朋
朝代：宋

鄱水同僚旧，遥从霅水来。异乡欣觌面，清话洗衔哀。葱郁佳城就，勤劳孝子回。不应淹榷酤，中外正须才。
崔肅之自湖至泉遷二親之喪歸葬詩以送之
作者：王十朋
朝代：宋

鄱水同僚舊，遥從霅水來。
異鄉欣覿面，清話洗銜哀。
葱欝佳城就，勤勞孝子回。
不應淹榷酤，中外正須才。
州县有戒石饬官吏某至夔之初□□□□□诗以自警云
作者：王十朋
朝代：宋

尔俸尔禄民膏脂，下民易虐天难欺。圣训昭昭日月垂，刻石于庭励官师。臣庭坚字尤瑰奇，光尧宸翰增光辉。坤维门户州名夔，庭前戒石□□□。笔画微茫观者疑，太岁在酉嘉平时。吉日丁亥刑□□，命工举石少高之。一新栏槛严謢持，银钩照眼光陆离。天威咫尺颜不违，虐民之事焉可为。勿谓苍苍不吾知，与尔同僚共孜孜。
州县有戒石饬官吏某至夔之初□□□□□诗以自警云
作者：王十朋
朝代：宋

尔俸尔禄民膏脂，下民易虐天难欺。
圣训昭昭日月垂，刻石于庭励官师。
臣庭坚字尤瓌奇，光尧宸翰增光辉。
坤维门户州名夔，庭前戒石□□□。
笔画微茫观者疑，太岁在酉嘉平时。
吉日丁亥刑□□，命工举石少高之。
一新栏槛严謢持，银鈎照眼光陆离。
天威咫尺颜不违，虐民之事焉可为。
勿谓苍苍不吾知，与尔同僚共孜孜。
州宅
作者：王十朋
朝代：宋

鉴水稽山拥卧龙，黄堂人似坐仙宫。风流惟有元才子，终日赋诗屏障中。
州宅
作者：王十朋
朝代：宋

鑑水稽山拥卧龙，黄堂人似坐仙宫。
风流惟有元才子，终日赋诗屏障中。
州宅
作者：王十朋
朝代：宋

鑑水稽山擁卧龍，黄堂人似坐仙宮。
風流惟有元才子，終日賦詩屏障中。
州宅十二咏·九贤堂
作者：王十朋
朝代：宋
体裁：五言绝句

犹起才难叹，同时九乱臣。鄱阳千载守，贤岂许多人。
州宅十二咏·四望亭
作者：王十朋
朝代：宋
体裁：五言绝句

有泽宜观水，无檐不见山。鄱君千里国，俯仰一亭间。
州宅十二咏·四贤堂
作者：王十朋
朝代：宋
体裁：五言绝句

谁品鄱阳守，四人贤不知。如何尧舜世，能使野无遗。
州宅十二咏·平政堂
作者：王十朋
朝代：宋
体裁：五言绝句

恺悌周君子，循良汉守臣。如今坐堂上，端是政平人。
州宅十二咏·庆朔堂
作者：王十朋
朝代：宋
体裁：五言绝句

昔日栽花者，官移花未开。旧花今岂在，犹说范公栽。
州宅十二咏·景卢赠人面竹杖
作者：王十朋
朝代：宋

奔走方嗟力不任，得公一杖直千金。竹能有面如人面，人亦虚心似竹心。渡水只愁龙欲化，入山应与凤联吟。翰林虞部相酬赠，同舍交情复见今。
州宅十二咏·景卢赠人面竹杖
作者：王十朋
朝代：宋

奔走方嗟力不任，得公一杖直千金。
竹能有面如人面，人亦虚心似竹心。
渡水只愁龙欲化，入山应与凤联吟。
翰林虞部相酬赠，同舍交情復见今。
州宅十二咏·清香亭
作者：王十朋
朝代：宋
体裁：五言绝句

高架添风韵，芳醪共姓名。苏州凝燕寝，疑是此香清。
州宅十二咏·百花楼
作者：王十朋
朝代：宋

昔日风流守，公余种百花。
春风不检点，红紫落谁家。
州宅十二咏·百花楼
作者：王十朋
朝代：宋

昔日风流守，公馀种百花。春风不检点，红紫落谁家。
州宅十二咏·绮霞亭
作者：王十朋
朝代：宋
体裁：五言绝句

孤鹜同飞处，澄江共赋时。晚来亭上看，真是谢公诗。
州宅十二咏·蜀锦亭
作者：王十朋
朝代：宋

亭废名犹在，春来花自芳。
犹余蜀中锦，爱惜比甘棠。
州宅十二咏·蜀锦亭
作者：王十朋
朝代：宋

亭废名犹在，春来花自芳。犹馀蜀中锦，爱惜比甘棠。
州宅十二咏·退思轩
作者：王十朋
朝代：宋

会得名轩意，公余坐片时。
退思何及矣，未退早须思。
州宅十二咏·退思轩
作者：王十朋
朝代：宋

会得名轩意，公馀坐片时。退思何及矣，未退早须思。
州宅十二咏·鄱江楼
作者：王十朋
朝代：宋
体裁：五言绝句

郭外山横阁，江边水照楼。粗官无暇日，何以得消忧。
州宅十二詠·九賢堂
作者：王十朋
朝代：宋

猶起才難歎，同時九亂臣。
鄱陽千載守，賢豈許多人。
州宅十二詠·四望亭
作者：王十朋
朝代：宋

有澤宜觀水，無簷不見山。
鄱君千里國，俯仰一亭間。
州宅十二詠·四賢堂
作者：王十朋
朝代：宋

誰品鄱陽守，四人賢不知。
如何堯舜世，能使野無遺。
州宅十二詠·平政堂
作者：王十朋
朝代：宋

愷悌周君子，循良漢守臣。
如今坐堂上，端是政平人。
州宅十二詠·慶朔堂
作者：王十朋
朝代：宋

昔日栽花者，官移花未開。
舊花今豈在，猶說范公栽。
州宅十二詠·景盧贈人面竹杖
作者：王十朋
朝代：宋

奔走方嗟力不任，得公一杖直千金。
竹能有面如人面，人亦虛心似竹心。
渡水只愁龍欲化，入山應與鳳聯吟。
翰林虞部相酬贈，同舍交情復見今。
州宅十二詠·清香亭
作者：王十朋
朝代：宋

高架添風韻，芳醪共姓名。
蘇州凝燕寢，疑是此香清。
州宅十二詠·玉芝堂
作者：王十朋
朝代：宋
体裁：五言绝句

不是因三秀，名堂意自深。要居森戟地，毋忘采芝心。
州宅十二詠·百花樓
作者：王十朋
朝代：宋

昔日風流守，公餘種百花。
春風不檢點，紅紫落誰家。
州宅十二詠·綺霞亭
作者：王十朋
朝代：宋

孤鶩同飛處，澄江共賦時。
晚來亭上看，真是謝公詩。
州宅十二詠·蜀錦亭
作者：王十朋
朝代：宋

亭廢名猶在，春來花自芳。
猶餘蜀中錦，愛惜比甘棠。
州宅十二詠·退思軒
作者：王十朋
朝代：宋

會得名軒意，公餘坐片時。
退思何及矣，未退早須思。
州宅十二詠·鄱江樓
作者：王十朋
朝代：宋

郭外山橫閣，江邊水照樓。
粗官無暇日，何以得消憂。
州宅即事
作者：王十朋
朝代：宋
体裁：五言律诗

泉南古州宅，草木有遗芳。鹰爪冬犹绿，阇提夜更香。佛桑朝暮异，荔子岁年长。惟有松并竹，青青似故乡。
州宅即事
作者：王十朋
朝代：宋

泉南古州宅，草木有遺芳。
鷹爪冬猶綠，闍提夜更香。
佛桑朝暮異，荔子歲年長。
惟有松并竹，青青似故鄉。
州宅杂咏·万卷堂
作者：王十朋
朝代：宋

书读万卷破，少陵观国初。
登堂吾有媿，头白腹空虚。
州宅杂咏·万卷堂
作者：王十朋
朝代：宋

书读万卷破，少陵观国初。登堂吾有愧，头白腹空虚。
州宅杂咏·制胜楼
作者：王十朋
朝代：宋
体裁：五言绝句

形胜据天险，金汤无以过。英雄多失守，制胜在人和。
州宅杂咏·土洞
作者：王十朋
朝代：宋
体裁：五言绝句

穴土谁为洞，温凉欲自私。人间有寒暑，坐此岂容知。
州宅杂咏·无隐斋
作者：王十朋
朝代：宋

勿谓江湖远，长如天日临。事君何敢隐，中外一般心。
州宅杂咏·无隠斋
作者：王十朋
朝代：宋

勿谓江湖远，长如天日临。
事君何敢隠，中外一般心。
州宅杂咏·易治堂
作者：王十朋
朝代：宋
体裁：五言绝句

风俗无难易，治之端在人。古夔尤易治，风俗本来淳。
州宅杂咏·柏
作者：王十朋
朝代：宋
体裁：五言绝句

深山夔子国，古柏静晖楼。柯叶今如许，相看几故侯。
州宅杂咏·柑
作者：王十朋
朝代：宋
体裁：五言绝句

白帝谁云陋，黄柑亦自香。一株三百颗，风味自吾乡。
州宅杂咏·瑞白堂
作者：王十朋
朝代：宋
体裁：五言绝句

昔日曾夔州，兹堂见三白。为瑞不嫌多，年丰最宜麦。
州宅杂咏·甘露堂
作者：王十朋
朝代：宋
体裁：五言绝句

昔日贤太守，堂前零露甘。我来无善政，露下亦何堪。
州宅杂咏·穿杨亭
作者：王十朋
朝代：宋
体裁：五言绝句

仁者果何似，宜于射也观。穿杨不在手，心地要须端。
州宅杂咏·竹
作者：王十朋
朝代：宋
体裁：五言绝句

郡斋谁种竹，绿荫未多浓。我欲添清閟，殷勤护箨龙。
州宅杂咏·细香堂
作者：王十朋
朝代：宋
体裁：五言绝句

官舍谁为友，青青只此君。细香来燕寝，奚用炷炉熏。
州宅杂咏·荔
作者：王十朋
朝代：宋
体裁：五言绝句

谁种楼前荔，周天几岁星。子随心地赤，叶到岁寒心。
州宅杂咏·诗史堂
作者：王十朋
朝代：宋

谁镌堂上石，光艳少陵章。莫作诗人看，斯文似子长。
州宅杂咏·诗史堂
作者：王十朋
朝代：宋

谁镌堂上石，光艷少陵章。
莫作诗人看，斯文似子长。
州宅杂咏·跳珠
作者：王十朋
朝代：宋
体裁：五言绝句

分得天池水，跳成月峡珠。一清夔子国，炎瘴自今无。
州宅杂咏·静晖楼
作者：王十朋
朝代：宋
体裁：五言绝句

占得高明地，长闻燕寝香。江流匹练白，竹日万金黄。
州宅雜詠·制勝樓
作者：王十朋
朝代：宋

形勝據天險，金湯無以過。
英雄多失守，制勝在人和。
州宅雜詠·土洞
作者：王十朋
朝代：宋

穴土誰爲洞，溫凉欲自私。
人間有寒暑，坐此豈容知。
州宅雜詠·易治堂
作者：王十朋
朝代：宋

風俗無難易，治之端在人。
古夔尤易治，風俗本來淳。
州宅雜詠·柏
作者：王十朋
朝代：宋

深山夔子國，古柏靜暉樓。
柯葉今如許，相看幾故侯。
州宅雜詠·柑
作者：王十朋
朝代：宋

白帝誰云陋，黄柑亦自香。
一株三百顆，風味自吾鄉。
州宅雜詠·無隠齋
作者：王十朋
朝代：宋

勿謂江湖遠，長如天日臨。
事君何敢隠，中外一般心。
州宅雜詠·瑞白堂
作者：王十朋
朝代：宋

昔日曾夔州，茲堂見三白。
爲瑞不嫌多，年豐最宜麥。
州宅雜詠·甘露堂
作者：王十朋
朝代：宋

昔日賢太守，堂前零露甘。
我來無善政，露下亦何堪。
州宅雜詠·穿楊亭
作者：王十朋
朝代：宋

仁者果何似，宜於射也觀。
穿楊不在手，心地要須端。
州宅雜詠·竹
作者：王十朋
朝代：宋

郡齋誰種竹，綠蔭未多濃。
我欲添清閟，殷勤護籜龍。
州宅雜詠·細香堂
作者：王十朋
朝代：宋

官舍誰爲友，青青只此君。
細香來燕寢，奚用炷爐熏。
州宅雜詠·荔
作者：王十朋
朝代：宋

誰種樓前荔，周天幾歲星。
子隨心地赤，葉到歲寒心。
州宅雜詠·萬卷堂
作者：王十朋
朝代：宋

書讀萬卷破，少陵觀國初。
登堂吾有媿，頭白腹空虛。
州宅雜詠·詩史堂
作者：王十朋
朝代：宋

誰鎸堂上石，光艷少陵章。
莫作詩人看，斯文似子長。
州宅雜詠·跳珠
作者：王十朋
朝代：宋

分得天池水，跳成月峽珠。
一清夔子國，炎瘴自今無。
州宅雜詠·靜暉樓
作者：王十朋
朝代：宋

占得高明地，長聞燕寢香。
江流匹練白，竹日萬金黄。
州治有忠献堂以韩魏公始生得名废于俗吏更以清暑今復之
作者：王十朋
朝代：宋
体裁：七言绝句

相出相州生此州，巍巍勋业宋伊周。后人莫要轻更改，别有堂名胜此不。
州治有忠獻堂以韓魏公始生得名廢於俗吏更以清暑今復之
作者：王十朋
朝代：宋

相出相州生此州，巍巍勳業宋伊周。
後人莫要輕更改，別有堂名勝此不。
州縣有戒石飭官吏某至夔之初□□□□□詩以自警云
作者：王十朋
朝代：宋

爾俸爾祿民膏脂，下民易虐天難欺。
聖訓昭昭日月垂，刻石于庭勵官師。
臣庭堅字尤瓌奇，光堯宸翰增光輝。
坤維門戶州名夔，庭前戒石□□□。
筆畫微茫觀者疑，太歲在酉嘉平時。
吉日丁亥刑□□，命工舉石少高之。
一新欄檻嚴謢持，銀鈎照眼光陸離。
天威咫尺顔不違，虐民之事焉可爲。
勿謂蒼蒼不吾知，與爾同僚共孜孜。
州院狱空赠知录孙听
作者：王十朋
朝代：宋
体裁：七言绝句

把麾承乏楚邦东，狱及期年始报空。顾我自惭无德政，同僚深喜有于公。
州院獄空贈知錄孫聽
作者：王十朋
朝代：宋

把麾承乏楚邦東，獄及期年始報空。
顧我自慚無德政，同僚深喜有于公。
左原紀異
作者：王十朋
朝代：宋

君不見溫公年方髫齔時，奮然擊甕活小兒。
至今遺事在圖畫，活人手段良可奇。
又不見耿恭昔年困疏勒，孤城鑿井踰千尺。
整衣一拜精誠通，俄頃枯泉飛爲液。
樂清有地名左原，地幽井古知幾年。
一朝陷溺誰氏子，萬石壓腦沉黄泉。
路隔幽冥生望絕，三宿沉魂豈能活。
鬼神莫救功莫施，天遣仁人爲之出。
彩棒來臨驅五丁，抉石求屍俄有聲。
頭顱半露語未辯，人疑鬼物相視驚。
拯溺辛勤功未果，土圮石欹紛欲墮。
爭言陷者不復生，救者徒遭頹壓禍。
梅仙惻然臨井旁，焚香再拜祈彼蒼。
散金募衆蹈死救，手植板幹加隄防。
土石相銜危不倒，韲粉餘生僅能保。
須臾奪命鬼窟中，萬口讙呼喜填道。
翕然輿論咸奇公，異事行將達帝聰。
感物誠居耿恭上，活人手與溫公同。
况公才學俱超絕，吏隠那能久淹屈。
使君前日飛鶚章，蒞事詳明己廉潔。
鯫生桑梓居此間，具書目見非妄傳。
太史採詩儻見取，願付銀筆書青編。
將見大書特書屢書不止此，史筆芬香此其始。
左原纪异
作者：王十朋
朝代：宋

君不见温公年方髫龀时，奋然击瓮活小儿。至今遗事在图画，活人手段良可奇。又不见耿恭昔年困疏勒，孤城凿井踰千尺。整衣一拜精诚通，俄顷枯泉飞为液。乐清有地名左原，地幽井古知几年。一朝陷溺谁氏子，万石压脑沉黄泉。路隔幽冥生望绝，三宿沉魂岂能活。鬼神莫救功莫施，天遣仁人为之出。彩棒来临驱五丁，抉石求尸俄有声。头颅半露语未辩，人疑鬼物相视惊。拯溺辛勤功未果，土圮石攲纷欲堕。争言陷者不复生，救者徒遭颓压祸。梅仙恻然临井旁，焚香再拜祈彼苍。散金募众蹈死救，手植板干加堤防。土石相衔危不倒，齑粉馀生仅能保。须臾夺命鬼窟中，万口欢呼喜填道。翕然舆论咸奇公，异事行将达帝聪。感物诚居耿恭上，活人手与温公同。况公才学俱超绝，吏隐那能久淹屈。使君前日飞鹗章，莅事详明己廉洁。鲰生桑梓居此间，具书目见非妄传。太史采诗傥见取，愿付银笔书青编。将见大书特书屡书不止此，史笔芬香此其始。
左原纪异
作者：王十朋
朝代：宋

君不见温公年方髫龀时，奋然击瓮活小儿。
至今遗事在图画，活人手段良可奇。
又不见耿恭昔年困疏勒，孤城凿井踰千尺。
整衣一拜精诚通，俄顷枯泉飞为液。
乐清有地名左原，地幽井古知几年。
一朝陷溺谁氏子，万石压脑沉黄泉。
路隔幽冥生望绝，三宿沉魂岂能活。
鬼神莫救功莫施，天遣仁人为之出。
彩棒来临驱五丁，抉石求尸俄有声。
头颅半露语未辩，人疑鬼物相视惊。
拯溺辛勤功未果，土圮石欹纷欲堕。
争言陷者不復生，救者徒遭颓压祸。
梅仙恻然临井旁，焚香再拜祈彼苍。
散金募众蹈死救，手植板干加堤防。
土石相衔危不倒，韲粉余生仅能保。
须臾夺命鬼窟中，万口讙呼喜填道。
翕然舆论咸奇公，异事行将达帝聪。
感物诚居耿恭上，活人手与温公同。
况公才学俱超绝，吏隠那能久淹屈。
使君前日飞鹗章，莅事详明己廉洁。
鲰生桑梓居此间，具书目见非妄传。
太史采诗傥见取，愿付银笔书青编。
将见大书特书屡书不止此，史笔芬香此其始。
左原詩三十二首·三井
作者：王十朋
朝代：宋

源泉高似銀河落，石井泓然鼎足分。
聞說井中魚已化，定從三級上青雲。
左原詩三十二首·人面巖
作者：王十朋
朝代：宋

看盡人間古與今，蒼顔一任蘚苔侵。
豈惟有面如人面，更喜無心似獸心。
左原詩三十二首·北瀑布
作者：王十朋
朝代：宋

茲潭誰主復誰賓，清世寧容有隠淪。
獨我山林養衰病，不妨來作主潭人。
左原詩三十二首·北高山
作者：王十朋
朝代：宋

群山如囿秀回環，秀拔群山是北山。
我恐山中猿鶴怨，移文未至已先還。
左原詩三十二首·南瀑布
作者：王十朋
朝代：宋

飛瀑來從小雁蕩，靈源頗類大龍湫。
矩羅尊者不須占，乞與山翁取次游。
左原詩三十二首·南高山
作者：王十朋
朝代：宋

山後風來聞縣鼓，蕩中秋至集賓鴻。
我歸種菊東籬下，長在悠然眼界中。
左原詩三十二首·卧虎山
作者：王十朋
朝代：宋

昂然虎踞一原東，回首眈眈氣象雄。
不放衆山隨逝水，溪頭高卧自威風。
左原詩三十二首·嘶水澗
作者：王十朋
朝代：宋

嶺頭寒澗遠無聲，夜靜風恬忽自鳴。
山水有靈人不識，老農常用卜陰晴。
左原詩三十二首·天柱巖
作者：王十朋
朝代：宋

雁山一柱插雲霄，三井松羅柱亦高。
蓬蓽深懷杞人念，擎天端頼柱堅牢。
左原詩三十二首·如在亭
作者：王十朋
朝代：宋

東山一到一霑巾，記得先人昔念親。
强把茲亭號如在，松悲柏慘見無因。
左原詩三十二首·如存亭
作者：王十朋
朝代：宋

北堂猶綠舊時萱，寒暑無繇復凊溫。
戲綵巖邊白雲下，慈顔彷彿尚如存。
左原詩三十二首·孝感井
作者：王十朋
朝代：宋

綸竿臨井重欷歔，誠感幽潛遂獲魚。
解道隨鈎得玄鯽，秘書好句實堪書。
左原詩三十二首·宋家尖
作者：王十朋
朝代：宋

皇恩西被復東漸，四海蒼生盡仰瞻。
畎畝微臣尤戴宋，結廬長向此峯尖。
左原詩三十二首·小雁蕩
作者：王十朋
朝代：宋

歸雁行飛集澗阿，不貪江海稻粱多。
峯頭一蕩雖然小，飲啄猶堪避網羅。
左原詩三十二首·左嶺
作者：王十朋
朝代：宋

北望吾廬山最好，南通蕭寺境逾幽。
白雲夜向原中宿，幾度隨人過嶺頭。
左原詩三十二首·左湖
作者：王十朋
朝代：宋

漁樵欵乃日相呼，舟楫生涯在畫圖。
我與漁樵同隠逸，不須乞作自家湖。
左原詩三十二首·幞頭巖
作者：王十朋
朝代：宋

閙處身宜及早抽，山林遲我掛冠游。
不須花裏尋腰带，且向田間置幞頭。
左原詩三十二首·戲綵巖
作者：王十朋
朝代：宋

烟霞屏障列西岑，戲綵標名自始今。
我過巖前每流涕，斑衣空有老萊心。
左原詩三十二首·撒水巖
作者：王十朋
朝代：宋

龍卧靈湫志未伸，時時噴水撒行人。
雖然未捄蒼生旱，聊欲澄清世上塵。
左原詩三十二首·杜鵑巖
作者：王十朋
朝代：宋

游宦三年樂事違，巖花笑我鳥催歸。
歸來又被巖花笑，笑我登巖何太稀。
左原詩三十二首·東高山
作者：王十朋
朝代：宋

峯頭日出已停午，山半雲橫疑在天。
要使名如越山重，直須人似謝公賢。
左原詩三十二首·松羅巖
作者：王十朋
朝代：宋

插天萬仞絕攀躋，巖頂松羅不是栽。
廊廟須材作梁棟，人間斤斧可能來。
左原詩三十二首·梅溪
作者：王十朋
朝代：宋

我向梅花溪上家，幾看清淺浸橫斜。
手栽木已如人老，雪鬢蕭疏對雪花。
左原詩三十二首·楊谿
作者：王十朋
朝代：宋

一澗泓澄會衆流，脈分俄類婺溪頭。
臨溪更種青青木，故事端同柳柳州。
左原詩三十二首·白巖庵
作者：王十朋
朝代：宋

飛鳳吹歸思竹實，蟠龍高卧戀山泉。
吾家松檟今三世，僧舍鍾魚已百年。
左原詩三十二首·碁盤巖
作者：王十朋
朝代：宋

杜鵑巖北一拳石，石面平平堪弈棋。
路僻山深罕人到，爛柯仙客未應知。
左原詩三十二首·蓴湖
作者：王十朋
朝代：宋

水晶銀線滿湖中，遥與吳江氣象同。
我輩他年厭游宦，思歸應不待秋風。
左原詩三十二首·西高山
作者：王十朋
朝代：宋

壓頂花枝紅欲燎，導前旌節閙如訶。
倚窗拄頰時時好，何止朝來爽氣多。
左原詩三十二首·賈公庵
作者：王十朋
朝代：宋

賈公名德重吾鄉，慈母難兄窆此崗。
手種松楸及因果，青山流水共高長。
左原詩三十二首·障巖
作者：王十朋
朝代：宋

巖如法吏面清泠，石似端人真直方。
誰解移茲障邊境，犬羊安敢肆猖狂。
左原詩三十二首·雁潭
作者：王十朋
朝代：宋

九日登臨澗水濱，蕩中征雁亦來賓。
如今雁至應相感，不見名潭舊主人。
左原詩三十二首·龜山
作者：王十朋
朝代：宋

衆山環遶一山橫，形似真龜勢欲行。
不向九江資納錫，臨溪曳尾自全生。
左原诗三十二首 其一 东高山
作者：王十朋
朝代：宋

峰头日出已停午，山半云横疑在天。要使名如越山重，直须人似谢公贤。
左原诗三十二首 其三十一 如在亭
作者：王十朋
朝代：宋

东山一到一沾巾，记得先人昔念亲。强把兹亭号如在，松悲柏惨见无因。
左原诗三十二首 其三十二 如存亭
作者：王十朋
朝代：宋

北堂犹绿旧时萱，寒暑无繇复凊温。戏綵岩边白云下，慈颜彷佛尚如存。
左原诗三十二首 其二十一 左湖
作者：王十朋
朝代：宋

渔樵欸乃日相呼，舟楫生涯在画图。我与渔樵同隐逸，不须乞作自家湖。
左原诗三十二首 其二十八 孝感井
作者：王十朋
朝代：宋

纶竿临井重欷歔，诚感幽潜遂获鱼。解道随钩得玄鲫，秘书好句实堪书。
左原诗三十二首 其二十四 北瀑布
作者：王十朋
朝代：宋

兹潭谁主复谁宾，清世宁容有隐沦。独我山林养衰病，不妨来作主潭人。
左原诗三十二首 其五 龟山
作者：王十朋
朝代：宋

众山环绕一山横，形似真龟势欲行。不向九江资纳锡，临溪曳尾自全生。
左原诗三十二首 其十七 幞头岩
作者：王十朋
朝代：宋

闹处身宜及早抽，山林迟我挂冠游。不须花里寻腰带，且向田间置幞头。
左原诗三十二首 其十九 小雁荡
作者：王十朋
朝代：宋

归雁行飞集涧阿，不贪江海稻粱多。峰头一荡虽然小，饮啄犹堪避网罗。
左原诗三十二首 其十二 撒水岩
作者：王十朋
朝代：宋

龙卧灵湫志未伸，时时喷水撒行人。虽然未救苍生旱，聊欲澄清世上尘。
左原诗三十二首 其十八 宋家尖
作者：王十朋
朝代：宋

皇恩西被复东渐，四海苍生尽仰瞻。畎亩微臣尤戴宋，结庐长向此峰尖。
左原诗三十二首 其十六 天柱岩
作者：王十朋
朝代：宋

雁山一柱插云霄，三井松罗柱亦高。蓬荜深怀杞人念，擎天端赖柱坚牢。
左原诗三十二首·三井
作者：王十朋
朝代：宋
体裁：七言绝句

源泉高似银河落，石井泓然鼎足分。闻说井中鱼已化，定从三级上青云。
左原诗三十二首·东高山
作者：王十朋
朝代：宋

峯头日出已停午，山半云横疑在天。
要使名如越山重，直须人似谢公贤。
左原诗三十二首·东高山
作者：王十朋
朝代：宋

峰头日出已停午，山半云横疑在天。要使名如越山重，直须人似谢公贤。压顶花枝红欲燎，导前旌节闹如诃。倚窗拄颊时时好，何止朝来爽气多。山后风来闻县鼓，荡中秋至集宾鸿。我归种菊东篱下，长在悠然眼界中。群山如囿秀回环，秀拔群山是北山。我恐山中猿鹤怨，移文未至已先还。众山环绕一山横，形似真龟势欲行。不向九江资纳锡，临溪曳尾自全生。昂然虎踞一原东，回首眈眈气象雄。不放众山随逝水，溪头高卧自威风。我向梅花溪上家，几看清浅浸横斜。手栽木已如人老，雪鬓萧疏对雪花。一涧泓澄会众流，脉分俄类婺溪头。临溪更种青青木，故事端同柳柳州。烟霞屏障列西岑，戏綵标名自始今。我过岩前每流涕，斑衣空有老莱心。游宦三年乐事违，岩花笑我鸟催归。归来又被岩花笑，笑我登岩何太稀。杜鹃岩北一拳石，石面平平堪弈棋。路僻山深罕人到，烂柯仙客未应知。龙卧灵湫志未伸，时时喷水撒行人。虽然未救苍生旱，聊欲澄清世上尘。插天万仞绝攀跻，岩顶松罗不是栽。廊庙须材作梁栋，人间斤斧可能来。岩如法吏面清泠，石似端人真直方。谁解移兹障边境，犬羊安敢肆猖狂。看尽人间古与今，苍颜一任藓苔侵。岂惟有面如人面，更喜无心似兽心。雁山一柱插云霄，三井松罗柱亦高。蓬荜深怀杞人念，擎天端赖柱坚牢。闹处身宜及早抽，山林迟我挂冠游。不须花里寻腰带，且向田间置幞头。皇恩西被复东渐，四海苍生尽仰瞻。畎亩微臣尤戴宋，结庐长向此峰尖。归雁行飞集涧阿，不贪江海稻粱多。峰头一荡虽然小，饮啄犹堪避网罗。北望吾庐山最好，南通萧寺境逾幽。白云夜向原中宿，几度随人过岭头。渔樵欸乃日相呼，舟楫生涯在画图。我与渔樵同隐逸，不须乞作自家湖。水晶银线满湖中，遥与吴江气象同。我辈他年厌游宦，思归应不待秋风。飞瀑来从小雁荡，灵源颇类大龙湫。矩罗尊者不须占，乞与山翁取次游。兹潭谁主复谁宾，清世宁容有隐沦。独我山林养衰病，不妨来作主潭人。岭头寒涧远无声，夜静风恬忽自鸣。山水有灵人不识，老农常用卜阴晴。九日登临涧水滨，荡中征雁亦来宾。如今雁至应相感，不见名潭旧主人。源泉高似银河落，石井泓然鼎足分。闻说井中鱼已化，定从三级上青云。纶竿临井重欷歔，诚感幽潜遂获鱼。解道随钩得玄鲫，秘书好句实堪书。飞凤吹归思竹实，蟠龙高卧恋山泉。吾家松槚今三世，僧舍钟鱼已百年。贾公名德重吾乡，慈母难兄窆此岗。手种松楸及因果，青山流水共高长。东山一到一沾巾，记得先人昔念亲。强把兹亭号如在，松悲柏惨见无因。北堂犹绿旧时萱，寒暑无繇复凊温。戏綵岩边白云下，慈颜彷佛尚如存。
左原诗三十二首·人面岩
作者：王十朋
朝代：宋
体裁：七言绝句

看尽人间古与今，苍颜一任藓苔侵。岂惟有面如人面，更喜无心似兽心。
左原诗三十二首·北瀑布
作者：王十朋
朝代：宋

兹潭谁主復谁宾，清世宁容有隠沦。
独我山林养衰病，不妨来作主潭人。
左原诗三十二首·北高山
作者：王十朋
朝代：宋
体裁：七言绝句

群山如囿秀回环，秀拔群山是北山。我恐山中猿鹤怨，移文未至已先还。
左原诗三十二首·南瀑布
作者：王十朋
朝代：宋
体裁：七言绝句

飞瀑来从小雁荡，灵源颇类大龙湫。矩罗尊者不须占，乞与山翁取次游。
左原诗三十二首·南高山
作者：王十朋
朝代：宋
体裁：七言绝句

山后风来闻县鼓，荡中秋至集宾鸿。我归种菊东篱下，长在悠然眼界中。
左原诗三十二首·卧虎山
作者：王十朋
朝代：宋
体裁：七言绝句

昂然虎踞一原东，回首眈眈气象雄。不放众山随逝水，溪头高卧自威风。
左原诗三十二首·嘶水涧
作者：王十朋
朝代：宋
体裁：七言绝句

岭头寒涧远无声，夜静风恬忽自鸣。山水有灵人不识，老农常用卜阴晴。
左原诗三十二首·天柱岩
作者：王十朋
朝代：宋

雁山一柱插云霄，三井松罗柱亦高。
蓬荜深怀杞人念，擎天端頼柱坚牢。
左原诗三十二首·如在亭
作者：王十朋
朝代：宋

东山一到一霑巾，记得先人昔念亲。
强把兹亭号如在，松悲柏惨见无因。
左原诗三十二首·如存亭
作者：王十朋
朝代：宋

北堂犹绿旧时萱，寒暑无繇復凊温。
戏綵岩边白云下，慈颜彷佛尚如存。
左原诗三十二首·孝感井
作者：王十朋
朝代：宋

纶竿临井重欷歔，诚感幽潜遂获鱼。
解道随鈎得玄鲫，秘书好句实堪书。
左原诗三十二首·宋家尖
作者：王十朋
朝代：宋

皇恩西被復东渐，四海苍生尽仰瞻。
畎亩微臣尤戴宋，结庐长向此峯尖。
左原诗三十二首·小雁荡
作者：王十朋
朝代：宋

归雁行飞集涧阿，不贪江海稻粱多。
峯头一荡虽然小，饮啄犹堪避网罗。
左原诗三十二首·左岭
作者：王十朋
朝代：宋
体裁：七言绝句

北望吾庐山最好，南通萧寺境逾幽。白云夜向原中宿，几度随人过岭头。
左原诗三十二首·左湖
作者：王十朋
朝代：宋

渔樵欵乃日相呼，舟楫生涯在画图。
我与渔樵同隠逸，不须乞作自家湖。
左原诗三十二首·幞头岩
作者：王十朋
朝代：宋

闹处身宜及早抽，山林迟我挂冠游。
不须花裏寻腰带，且向田间置幞头。
左原诗三十二首·戏綵岩
作者：王十朋
朝代：宋
体裁：七言绝句

烟霞屏障列西岑，戏綵标名自始今。我过岩前每流涕，斑衣空有老莱心。
左原诗三十二首·撒水岩
作者：王十朋
朝代：宋

龙卧灵湫志未伸，时时喷水撒行人。
虽然未捄苍生旱，聊欲澄清世上尘。
左原诗三十二首·杜鹃岩
作者：王十朋
朝代：宋
体裁：七言绝句

游宦三年乐事违，岩花笑我鸟催归。归来又被岩花笑，笑我登岩何太稀。
左原诗三十二首·杨溪
作者：王十朋
朝代：宋
体裁：七言绝句

一涧泓澄会众流，脉分俄类婺溪头。临溪更种青青木，故事端同柳柳州。
左原诗三十二首·松罗岩
作者：王十朋
朝代：宋
体裁：七言绝句

插天万仞绝攀跻，岩顶松罗不是栽。廊庙须材作梁栋，人间斤斧可能来。
左原诗三十二首·梅溪
作者：王十朋
朝代：宋
体裁：七言绝句

我向梅花溪上家，几看清浅浸横斜。手栽木已如人老，雪鬓萧疏对雪花。
左原诗三十二首·白岩庵
作者：王十朋
朝代：宋
体裁：七言绝句

飞凤吹归思竹实，蟠龙高卧恋山泉。吾家松槚今三世，僧舍钟鱼已百年。
左原诗三十二首·碁盘岩
作者：王十朋
朝代：宋
体裁：七言绝句

杜鹃岩北一拳石，石面平平堪弈棋。路僻山深罕人到，烂柯仙客未应知。
左原诗三十二首·莼湖
作者：王十朋
朝代：宋
体裁：七言绝句

水晶银线满湖中，遥与吴江气象同。我辈他年厌游宦，思归应不待秋风。
左原诗三十二首·西高山
作者：王十朋
朝代：宋
体裁：七言绝句

压顶花枝红欲燎，导前旌节闹如诃。倚窗拄颊时时好，何止朝来爽气多。
左原诗三十二首·贾公庵
作者：王十朋
朝代：宋
体裁：七言绝句

贾公名德重吾乡，慈母难兄窆此岗。手种松楸及因果，青山流水共高长。
左原诗三十二首·障岩
作者：王十朋
朝代：宋
体裁：七言绝句

岩如法吏面清泠，石似端人真直方。谁解移兹障边境，犬羊安敢肆猖狂。
左原诗三十二首·雁潭
作者：王十朋
朝代：宋
体裁：七言绝句

九日登临涧水滨，荡中征雁亦来宾。如今雁至应相感，不见名潭旧主人。
左原诗三十二首·龟山
作者：王十朋
朝代：宋

众山环遶一山横，形似真龟势欲行。
不向九江资纳锡，临溪曳尾自全生。
巫峡
作者：王十朋
朝代：宋

三峡江流七月平，全家东下叶舟轻。阳台得得收云雨，放尽峰峦照眼明。峡中七月行舟断，我仗孤忠尽室行。寄语后人宜自戒，莫因幸免遂轻生。正是瞿唐莫下时，却将行止问舟师。老夫也是归心急，不记前吟滟滪诗。
巫峡·其一
作者：王十朋
朝代：宋

三峡江流七月平，全家东下叶舟轻。
阳台得得收云雨，放尽峯峦照眼明。
巫峡·其一
作者：王十朋
朝代：宋

三峡江流七月平，全家东下叶舟轻。阳台得得收云雨，放尽峰峦照眼明。
巫峡·其三
作者：王十朋
朝代：宋
体裁：七言绝句

正是瞿唐莫下时，却将行止问舟师。老夫也是归心急，不记前吟滟滪诗。
巫峡·其二
作者：王十朋
朝代：宋
体裁：七言绝句

峡中七月行舟断，我仗孤忠尽室行。寄语后人宜自戒，莫因幸免遂轻生。
巫峽·其一
作者：王十朋
朝代：宋

三峽江流七月平，全家東下葉舟輕。
陽臺得得收雲雨，放盡峯巒照眼明。
巫峽·其三
作者：王十朋
朝代：宋

正是瞿唐莫下時，却將行止問舟師。
老夫也是歸心急，不記前吟灧澦詩。
巫峽·其二
作者：王十朋
朝代：宋

峽中七月行舟斷，我仗孤忠盡室行。
寄語後人宜自戒，莫因幸免遂輕生。
己卯腊月七日解官离越十九日至家明年正月二日被命除秘书省校书郎卜以八日行书二十字
作者：王十朋
朝代：宋
体裁：五言绝句

梅花照归眼，春色戒行装。君命不俟驾，安敢怀故乡。
己卯臘月七日解官離越十九日至家明年正月二日被命除秘書省校書郎卜以八日行書二十字
作者：王十朋
朝代：宋

梅花照歸眼，春色戒行裝。
君命不俟駕，安敢懷故鄉。
己巳元日讀韓送楊郎中賀正詩因和其韻
作者：王十朋
朝代：宋

曉日五更雞咿喔，銀缸明滅燒餘脂。
家家呼牛逐耗鬼，牛歸誰家鬼何之。
皇都朝會我無與，西疇春事行及期。
弟兄成行拜親老，猶勝去年身未歸。
己巳元日读韩送杨郎中贺正诗因和其韵
作者：王十朋
朝代：宋

晓日五更鸡咿喔，银缸明灭烧余脂。
家家呼牛逐耗鬼，牛归谁家鬼何之。
皇都朝会我无与，西畴春事行及期。
弟兄成行拜亲老，犹胜去年身未归。
己巳元日读韩送杨郎中贺正诗因和其韵
作者：王十朋
朝代：宋

晓日五更鸡咿喔，银缸明灭烧馀脂。家家呼牛逐耗鬼，牛归谁家鬼何之。皇都朝会我无与，西畴春事行及期。弟兄成行拜亲老，犹胜去年身未归。
己巳梅溪同舍三十人其九人者游从之旧也酌别之夕独五人在焉谢子与能犹在予馆而四人者且去矣遂各以其姓赋诗送之·周仲翔
作者：王十朋
朝代：宋

梅溪闢家塾，辱与英俊游。
回首五年旧，子独终始周。
善交固耐久，厚德堪镇浮。
异时行所藴，无媿祖绛侯。
己巳梅溪同舍三十人其九人者游从之旧也酌别之夕独五人在焉谢子与能犹在予馆而四人者且去矣遂各以其姓赋诗送之·李大鼎
作者：王十朋
朝代：宋

贤哉予外兄，厚德着乡里。
积善有天报，钟秀在吾子。
学问如驰马，着鞭殊未已。
西游不负盟，早早戒行李。
己巳梅溪同舍三十人其九人者游从之旧也酌别之夕独五人在焉谢子与能犹在予馆而四人者且去矣遂各以其姓赋诗送之·许辉先
作者：王十朋
朝代：宋

子昔从予游，方读纸上语。
磨砻出圭角，翦拂就规矩。
不为中道废，当振大岳许。
行将拭老眼，看子惊人举。
己巳梅溪同舍三十人其九人者游从之旧也酌别之夕独五人在焉谢子与能犹在予馆而四人者且去矣遂各以其姓赋诗送之·谢鹏
作者：王十朋
朝代：宋

之子方妙龄，耻为聋俗化。
三年游梅溪，灯火读深夜。
男儿四方志，万里思高跨。
愿如芝与兰，毋媿古诸谢。
己巳梅溪同舍三十人其九人者游從之舊也酌別之夕獨五人在焉謝子與能猶在予館而四人者且去矣遂各以其姓賦詩送之·周仲翔
作者：王十朋
朝代：宋

梅溪闢家塾，辱與英俊游。
回首五年舊，子獨終始周。
善交固耐久，厚德堪鎮浮。
異時行所藴，無媿祖絳侯。
己巳梅溪同舍三十人其九人者游從之舊也酌別之夕獨五人在焉謝子與能猶在予館而四人者且去矣遂各以其姓賦詩送之·李大鼎
作者：王十朋
朝代：宋

賢哉予外兄，厚德著鄉里。
積善有天報，鍾秀在吾子。
學問如馳馬，著鞭殊未已。
西游不負盟，早早戒行李。
己巳梅溪同舍三十人其九人者游從之舊也酌別之夕獨五人在焉謝子與能猶在予館而四人者且去矣遂各以其姓賦詩送之·許輝先
作者：王十朋
朝代：宋

子昔從予游，方讀紙上語。
磨礱出圭角，翦拂就規矩。
不爲中道廢，當振大嶽許。
行將拭老眼，看子驚人舉。
己巳梅溪同舍三十人其九人者游從之舊也酌別之夕獨五人在焉謝子與能猶在予館而四人者且去矣遂各以其姓賦詩送之·謝鵬
作者：王十朋
朝代：宋

之子方妙齡，耻爲聾俗化。
三年游梅溪，燈火讀深夜。
男兒四方志，萬里思高跨。
願如芝與蘭，毋媿古諸謝。
巴东之西近江有夫子洞亦曰圣洞巫山县有孔子泉说者谓旱而祈则应泉旁之民虽童子皆能书夫子胡为洞于此且有泉耶诗以辨之
作者：王十朋
朝代：宋
体裁：古风

夫子道不行，尝欲居九夷。乘桴浮于海，从者其为谁。历聘尝之荆，岂亦游坤维。有洞巴峡间，人言幽更奇。云深不可见，奥处那容窥。圣人肯巢仙，兹名良可疑。吾道其非耶，聊将友鹿麋。巫山亦有泉，可饮仍可祈。泉旁都几家，聪慧多奇儿。父兄傥知教，圣门皆可归。我来不及饮，清兴随泉飞。宁比盗与贪，闻名使人嗤。禹穴会稽阴，尧山番江湄。流传虽失真，未敢以为非。鲁人轻东家，秦人燔书诗。兹俗圣夫子，吾何敢夷之。
巴東之西近江有夫子洞亦曰聖洞巫山縣有孔子泉說者謂旱而祈則應泉旁之民雖童子皆能書夫子胡爲洞於此且有泉耶詩以辨之
作者：王十朋
朝代：宋

夫子道不行，嘗欲居九夷。
乘桴浮於海，從者其爲誰。
歷聘嘗之荆，豈亦游坤維。
有洞巴峽間，人言幽更奇。
雲深不可見，奧處那容窺。
聖人肯巢仙，茲名良可疑。
吾道其非耶，聊將友鹿麋。
巫山亦有泉，可飲仍可祈。
泉旁都幾家，聰慧多奇兒。
父兄儻知教，聖門皆可歸。
我來不及飲，清興隨泉飛。
寧比盜與貪，聞名使人嗤。
禹穴會稽陰，堯山番江湄。
流傳雖失真，未敢以爲非。
魯人輕東家，秦人燔書詩。
茲俗聖夫子，吾何敢夷之。
幼女生日
作者：王十朋
朝代：宋

林鍾蓂四莢，吾女此時生。
日向炎天永，月從前夜明。
提携仰慈母，教誨頼諸兄。
願汝康而壽，人如少藴清。
幼女生日
作者：王十朋
朝代：宋

林钟蓂四荚，吾女此时生。日向炎天永，月从前夜明。提携仰慈母，教诲赖诸兄。愿汝康而寿，人如少蕴清。
幼女生日
作者：王十朋
朝代：宋

林钟蓂四荚，吾女此时生。
日向炎天永，月从前夜明。
提携仰慈母，教诲頼诸兄。
愿汝康而寿，人如少藴清。
幽居三咏 其一 脩竹
作者：王十朋
朝代：宋

我得家传好此君，剩栽干挺拂青云。尘埃不扫自然去，风月有馀谁可分。万箨苍龙春后见，满轩鸣玉夜深闻。时时助我毫端兴，宜与江山共策勋。
幽居三咏 其二 黄杨
作者：王十朋
朝代：宋

兵火回头二十年，吾家此树实青毡。儿时尚及见封植，乱后那知独保全。虽荷生成能蓊郁，不轻剪拂岂团圆。主翁不忍加斤斧，旧物于人最可怜。
幽居三咏·丁香花
作者：王十朋
朝代：宋
体裁：古风

玄冬万木落如扫，苦恨江梅开不早。谁言菊后便无花，更有丁香慰枯槁。雨膏碧叶剪琉璃，风荐幽葩喷龙脑。小轩深院夜凄清，月白霜寒天色好。素面含情宋玉愁，仙肌带湿真妃澡。何人为取药中名，端为花能除病恼。我时独步琼枝边，相向无言意倾倒。临风三嗅更徘徊，研墨为花加品藻。
幽居三咏·修竹
作者：王十朋
朝代：宋

我得家传好此君，剩栽干挺拂青云。
尘埃不扫自然去，风月有余谁可分。
万箨苍龙春后见，满轩鸣玉夜深闻。
时时助我毫端兴，宜与江山共策勋。
幽居三咏·脩竹
作者：王十朋
朝代：宋

我得家传好此君，剩栽干挺拂青云。尘埃不扫自然去，风月有馀谁可分。万箨苍龙春后见，满轩鸣玉夜深闻。时时助我毫端兴，宜与江山共策勋。兵火回头二十年，吾家此树实青毡。儿时尚及见封植，乱后那知独保全。虽荷生成能蓊郁，不轻剪拂岂团圆。主翁不忍加斤斧，旧物于人最可怜。
幽居三咏·黄杨
作者：王十朋
朝代：宋

兵火回头二十年，吾家此树实青氊。
儿时尚及见封植，乱后那知独保全。
虽荷生成能蓊鬰，不轻剪拂岂团圆。
主翁不忍加斤斧，旧物于人最可怜。
幽居三咏己巳梅溪同舍三十人其九人者游从之旧也酌别之夕独五人在焉谢子与能犹在予馆而四人者且去矣遂各以其姓赋诗送之·周仲翔
作者：王十朋
朝代：宋
体裁：古风

梅溪辟家塾，辱与英俊游。回首五年旧，子独终始周。善交固耐久，厚德堪镇浮。异时行所蕴，无愧祖绛侯。
幽居三咏己巳梅溪同舍三十人其九人者游从之旧也酌别之夕独五人在焉谢子与能犹在予馆而四人者且去矣遂各以其姓赋诗送之·李大鼎
作者：王十朋
朝代：宋
体裁：古风

贤哉予外兄，厚德著乡里。积善有天报，钟秀在吾子。学问如驰马，著鞭殊未已。西游不负盟，早早戒行李。
幽居三咏己巳梅溪同舍三十人其九人者游从之旧也酌别之夕独五人在焉谢子与能犹在予馆而四人者且去矣遂各以其姓赋诗送之·许辉先
作者：王十朋
朝代：宋
体裁：古风

子昔从予游，方读纸上语。磨砻出圭角，剪拂就规矩。不为中道废，当振大岳许。行将拭老眼，看子惊人举。
幽居三咏己巳梅溪同舍三十人其九人者游从之旧也酌别之夕独五人在焉谢子与能犹在予馆而四人者且去矣遂各以其姓赋诗送之·谢鹏
作者：王十朋
朝代：宋
体裁：古风

之子方妙龄，耻为聋俗化。三年游梅溪，灯火读深夜。男儿四方志，万里思高跨。愿如芝与兰，毋愧古诸谢。
幽居三詠·丁香花
作者：王十朋
朝代：宋

玄冬萬木落如掃，苦恨江梅開不早。
誰言菊後便無花，更有丁香慰枯槁。
雨膏碧葉剪琉璃，風薦幽葩噴龍腦。
小軒深院夜凄清，月白霜寒天色好。
素面含情宋玉愁，仙肌带濕真妃澡。
何人爲取藥中名，端爲花能除病惱。
我時獨步瓊枝邊，相向無言意傾倒。
臨風三嗅更徘徊，研墨爲花加品藻。
幽居三詠·脩竹
作者：王十朋
朝代：宋

我得家傳好此君，剩栽干挺拂青雲。
塵埃不掃自然去，風月有餘誰可分。
萬籜蒼龍春後見，滿軒鳴玉夜深聞。
時時助我毫端興，宜與江山共策勳。
幽居三詠·黄楊
作者：王十朋
朝代：宋

兵火回頭二十年，吾家此樹實青氊。
兒時尚及見封植，亂後那知獨保全。
雖荷生成能蓊鬰，不輕剪拂豈團圓。
主翁不忍加斤斧，舊物於人最可憐。
幽王
作者：王十朋
朝代：宋
体裁：七言绝句

文武基图未易量，可怜中叶坏幽王。神龙流沫生尤物，赫赫宗周一笑亡。
幽王
作者：王十朋
朝代：宋

文武基圖未易量，可憐中葉壞幽王。
神龍流沫生尤物，赫赫宗周一笑亡。
广德途中观刈稻
作者：王十朋
朝代：宋

田父欣相语，今年幸有秋。
深忧水后烂，急向雨余收。
穗尽穴移鼠，畦空童放牛。
何当速归去，吾亦有西畴。
广德途中观刈稻
作者：王十朋
朝代：宋

田父欣相语，今年幸有秋。深忧水后烂，急向雨馀收。穗尽穴移鼠，畦空童放牛。何当速归去，吾亦有西畴。
庄公
作者：王十朋
朝代：宋
体裁：七言绝句

先君出会不生还，鲁弱无由可报冤。祢庙岂宜姜氏见，庄同何忍与雠婚。
庐山纪游四十韵
作者：王十朋
朝代：宋

我性好山水，思向庐山庐。
五老招我游，有约芝山初。
兹行适所愿，孰曰非天与。
入眼庾公楼，兴已先篮舆。
云开圣治峯，石扣仙人居。
香炉望烟霭，浄社观芙蕖。
虎溪聊自笑，天池步宜纾。
半月圆通留，幽亭乐有余。
趣如六一翁，境似山环滁。
侯溪煮月泉，石耳供岩蔬。
破戒戏鱼酒，踏园梦羊猪。
贤关得家音，天恩拜新除。
抗章復辞免，行色仍踌躇。
遂作南山游，首过荆林虚。
凌云入康谷，临流清可渔。
欲饮第一水，山深足趑趄。
汤泉本何来，忽从龙口嘘。
鸾溪寻故家，墨沼波犹潴。
石镜不可见，悬崖照谁梳。
寻真到简寂，入观惊丘墟。
缅怀黄与陆，何处飘霞裾。
眼明见飞瀑，涧壑鸣琼琚。
何落句思李，练飞诗陋儒。
新桥跨虹霓，出月明蟾蜍。
两州劳五马，同日传双鱼。
神光照万杉，飞白留天书。
遥瞻星子城，青山点舂鉏。
我行未及西，三峡知何如。
登桥阅天险，奋地轰雷车。
壮哉五丁力，凿此千尺渠。
群峯列耆老，深渊蓄璠玙。
古剎依朱砂，穿林骇猿狙。
万卷已空阁，三竹犹扶踈。
肩舆足茧卒，传诗手疲胥。
佳境尚无穷，雅兴良已摅。
身随禽往还，兴逐云卷舒。
重寻讷庵老，细论无言予。
节物变炎凉，迟留费居诸。
在路何悠悠，归梦频蘧蘧。
秋风雁还荡，缄封寄乡闾。
庐山纪游四十韵
作者：王十朋
朝代：宋

我性好山水，思向庐山庐。五老招我游，有约芝山初。兹行适所愿，孰曰非天与。入眼庾公楼，兴已先篮舆。云开圣治峰，石扣仙人居。香炉望烟霭，净社观芙蕖。虎溪聊自笑，天池步宜纾。半月圆通留，幽亭乐有馀。趣如六一翁，境似山环滁。侯溪煮月泉，石耳供岩蔬。破戒戏鱼酒，踏园梦羊猪。贤关得家音，天恩拜新除。抗章复辞免，行色仍踌躇。遂作南山游，首过荆林虚。凌云入康谷，临流清可渔。欲饮第一水，山深足趑趄。汤泉本何来，忽从龙口嘘。鸾溪寻故家，墨沼波犹潴。石镜不可见，悬崖照谁梳。寻真到简寂，入观惊丘墟。缅怀黄与陆，何处飘霞裾。眼明见飞瀑，涧壑鸣琼琚。何落句思李，练飞诗陋儒。新桥跨虹霓，出月明蟾蜍。两州劳五马，同日传双鱼。神光照万杉，飞白留天书。遥瞻星子城，青山点舂锄。我行未及西，三峡知何如。登桥阅天险，奋地轰雷车。壮哉五丁力，凿此千尺渠。群峰列耆老，深渊蓄璠玙。古刹依朱砂，穿林骇猿狙。万卷已空阁，三竹犹扶疏。肩舆足茧卒，传诗手疲胥。佳境尚无穷，雅兴良已摅。身随禽往还，兴逐云卷舒。重寻讷庵老，细论无言予。节物变炎凉，迟留费居诸。在路何悠悠，归梦频蘧蘧。秋风雁还荡，缄封寄乡闾。
府吏有以老求退者詢其年猶未六十詰其去之由云欲全身避禍耳予善其知機勇退可以媿嗜進之士夫有感而作
作者：王十朋
朝代：宋

升高蝜蝂墮，粘壁蝸牛枯。
搢紳鴆粱肉，是亦蝸蝜徒。
抽身箠楚中，勇退媿此胥。
衣冠與刀筆，未可分賢愚。
府吏有以老求退者询其年犹未六十诘其去之由云欲全身避祸耳予善其知机勇退可以媿嗜进之士夫有感而作
作者：王十朋
朝代：宋

升高蝜蝂堕，粘壁蜗牛枯。
搢绅鸩粱肉，是亦蜗蝜徒。
抽身棰楚中，勇退媿此胥。
衣冠与刀笔，未可分贤愚。
府吏有以老求退者询其年犹未六十诘其去之由云欲全身避祸耳予善其知机勇退可以愧嗜进之士夫有感而作
作者：王十朋
朝代：宋

升高蝜蝂堕，粘壁蜗牛枯。搢绅鸩粱肉，是亦蜗蝜徒。抽身箠楚中，勇退愧此胥。衣冠与刀笔，未可分贤愚。
府帅王公中秋宴客蓬莱阁分茶赏月于清白亭某以幕僚与焉坐上成二绝
作者：王十朋
朝代：宋

使君开宴小蓬瀛，幕客参陪亦与荣。茗煮寒泉饮清白，酒斟佳月赏分明。白发青衫老幕官，蓬莱秋月两年看。兴来端欲乘风去，不怕琼楼玉宇寒。
府帅王公中秋宴客蓬莱阁分茶赏月于清白亭某以幕僚与焉坐上成二绝·其一
作者：王十朋
朝代：宋
体裁：七言绝句

使君开宴小蓬瀛，幕客参陪亦与荣。茗煮寒泉饮清白，酒斟佳月赏分明。
府帅王公中秋宴客蓬莱阁分茶赏月于清白亭某以幕僚与焉坐上成二绝·其二
作者：王十朋
朝代：宋

白发青衫老幕官，蓬莱秋月两年看。兴来端欲乘风去，不怕琼楼玉宇寒。
府帅王公中秋宴客蓬莱阁分茶赏月于清白亭某以幕僚与焉坐上成二绝·其二
作者：王十朋
朝代：宋

白髮青衫老幕官，蓬莱秋月两年看。
兴来端欲乘风去，不怕琼楼玉宇寒。
府帥王公中秋宴客蓬萊閣分茶賞月于清白亭某以幕僚與焉坐上成二絕·其一
作者：王十朋
朝代：宋

使君開宴小蓬瀛，幕客參陪亦與榮。
茗煮寒泉飲清白，酒斟佳月賞分明。
府帥王公中秋宴客蓬萊閣分茶賞月于清白亭某以幕僚與焉坐上成二絕·其二
作者：王十朋
朝代：宋

白髮青衫老幕官，蓬萊秋月兩年看。
興來端欲乘風去，不怕瓊樓玉宇寒。
度謝公嶺
作者：王十朋
朝代：宋

十年九行役，屢經此山中。
愛山不厭觀，每媿行匆匆。
大士瞻矩羅，騷人思謝公。
一生看不足，語如白頭翁。
度谢公岭
作者：王十朋
朝代：宋

十年九行役，屡经此山中。
爱山不厌观，每媿行匆匆。
大士瞻矩罗，骚人思谢公。
一生看不足，语如白头翁。
度谢公岭
作者：王十朋
朝代：宋

十年九行役，屡经此山中。爱山不厌观，每愧行匆匆。大士瞻矩罗，骚人思谢公。一生看不足，语如白头翁。
度雁山
作者：王十朋
朝代：宋

雁山五經眼，茲行尤可觀。
初冬天氣佳，雁歸山未寒。
有日照幽谷，無雲翳層巒。
入境見祥雲，振衣登馬鞍。
瀑水飛玉龍，羽旗導翔鸞。
石柱屹天外，卓筆書雲端。
靈峯觀石室，杖屨穿巑岏。
山禽知我來，好音若相歡。
群峯列春笋，丹青狀尤難。
行色媿匆匆，更約它時看。
度雁山
作者：王十朋
朝代：宋

雁山五经眼，兹行尤可观。
初冬天气佳，雁归山未寒。
有日照幽谷，无云翳层峦。
入境见祥云，振衣登马鞍。
瀑水飞玉龙，羽旗导翔鸾。
石柱屹天外，卓笔书云端。
灵峯观石室，杖屦穿巑岏。
山禽知我来，好音若相欢。
群峯列春笋，丹青状尤难。
行色媿匆匆，更约它时看。
度雁山
作者：王十朋
朝代：宋

雁山五经眼，兹行尤可观。初冬天气佳，雁归山未寒。有日照幽谷，无云翳层峦。入境见祥云，振衣登马鞍。瀑水飞玉龙，羽旗导翔鸾。石柱屹天外，卓笔书云端。灵峰观石室，杖屦穿巑岏。山禽知我来，好音若相欢。群峰列春笋，丹青状尤难。行色愧匆匆，更约它时看。
廣德途中觀刈稻
作者：王十朋
朝代：宋

田父欣相語，今年幸有秋。
深憂水後爛，急向雨餘收。
穗盡穴移鼠，畦空童放牛。
何當速歸去，吾亦有西疇。
廨舍有修竹数竿潇洒可爱
作者：王十朋
朝代：宋

谁栽窗外碧琅玕，潇洒尤宜老眼看。
寄语后人毋翦伐，更须时为报平安。
廨舍有脩竹数竿潇洒可爱
作者：王十朋
朝代：宋

谁栽窗外碧琅玕，潇洒尤宜老眼看。寄语后人毋剪伐，更须时为报平安。
廨舍有脩竹數竿瀟洒可愛
作者：王十朋
朝代：宋

誰栽窗外碧琅玕，瀟灑尤宜老眼看。
寄語後人毋翦伐，更須時爲報平安。
廬山紀游四十韵
作者：王十朋
朝代：宋

我性好山水，思向廬山廬。
五老招我游，有約芝山初。
茲行適所願，孰曰非天與。
入眼庾公樓，興已先籃輿。
雲開聖治峯，石扣仙人居。
香爐望烟靄，浄社觀芙蕖。
虎溪聊自笑，天池步宜紓。
半月圓通留，幽亭樂有餘。
趣如六一翁，境似山環滁。
侯溪煮月泉，石耳供巖蔬。
破戒戲魚酒，踏園夢羊豬。
賢關得家音，天恩拜新除。
抗章復辭免，行色仍躊躇。
遂作南山游，首過荆林虛。
凌雲入康谷，臨流清可漁。
欲飲第一水，山深足趑趄。
湯泉本何來，忽從龍口噓。
鸞溪尋故家，墨沼波猶潴。
石鏡不可見，懸崖照誰梳。
尋真到簡寂，入觀驚丘墟。
緬懷黄與陸，何處飄霞裾。
眼明見飛瀑，澗壑鳴瓊琚。
何落句思李，練飛詩陋儒。
新橋跨虹霓，出月明蟾蜍。
兩州勞五馬，同日傳雙魚。
神光照萬杉，飛白留天書。
遥瞻星子城，青山點舂鉏。
我行未及西，三峽知何如。
登橋閲天險，奮地轟雷車。
壯哉五丁力，鑿此千尺渠。
群峯列耆老，深淵蓄璠璵。
古剎依朱砂，穿林駭猿狙。
萬卷已空閣，三竹猶扶踈。
肩輿足繭卒，傳詩手疲胥。
佳境尚無窮，雅興良已攄。
身隨禽往還，興逐雲卷舒。
重尋訥菴老，細論無言予。
節物變炎凉，遲留費居諸。
在路何悠悠，歸夢頻蘧蘧。
秋風雁還蕩，緘封寄鄉閭。
开先僧赠石菖蒲
作者：王十朋
朝代：宋
体裁：七言绝句

结根拳石伴孤僧，对我还同道眼青。莫遣尘埃侵九节，会须重作玉衡星。
张主管摄郡秭归赠以三绝
作者：王十朋
朝代：宋

魏公名德最芬馨，犹子传家有典刑。勉力施行诚与善，民谣待向峡中听。女须归处郡如何，地狭民贫事不多。把酒送行无别语，要先抚字后催科。政术遥传京兆张，笑谈为治定循良。诸生相见宜相勉，正是风骚屈宋乡。
张主管摄郡秭归赠以三绝·其一
作者：王十朋
朝代：宋
体裁：七言绝句

魏公名德最芬馨，犹子传家有典刑。勉力施行诚与善，民谣待向峡中听。
张主管摄郡秭归赠以三绝·其三
作者：王十朋
朝代：宋
体裁：七言绝句

政术遥传京兆张，笑谈为治定循良。诸生相见宜相勉，正是风骚屈宋乡。
张主管摄郡秭归赠以三绝·其二
作者：王十朋
朝代：宋
体裁：七言绝句

女须归处郡如何，地狭民贫事不多。把酒送行无别语，要先抚字后催科。
张器先和诗复用前韵
作者：王十朋
朝代：宋

心欲齐贤愧未齐，远蒙佳句警昏迷。音如鼓瑟铿清庙，味似煎茶斗建溪。忧国非同长卿病，感时端类少陵题。二松岂是淹贤地，凫鹜文书谩抱携。
张器先和诗復用前韵
作者：王十朋
朝代：宋

心欲齐贤媿未齐，远蒙佳句警昏迷。
音如鼓瑟铿清庙，味似煎茶斗建溪。
忧国非同长卿病，感时端类少陵题。
二松岂是淹贤地，鳬鹜文书谩抱携。
张器先复和诗作五言以寄
作者：王十朋
朝代：宋

短棹别孤屿，故山归左原。遥烦雁足字，重到雀罗门。岁月添新老，文章忆旧论。见诗如见面，气象有馀温。
张器先復和诗作五言以寄
作者：王十朋
朝代：宋

短棹别孤屿，故山归左原。
遥烦雁足字，重到雀罗门。
岁月添新老，文章忆旧论。
见诗如见面，气象有余温。
张安国舍人以南陵鄱阳雨旸不同示诗次韵
作者：王十朋
朝代：宋

春水平原天可拍，夏日如焚天可拆。
哀哉农民亦良苦，厌见常旸与常雨。
去秋鄱阳偶中熟，巨室犹言廪无谷。
万亩家输数千斛，路旁安得黔敖粥。
吾君罪己同禹汤，思起傅岩调雨旸。
暂勤千骑作南伯，要使炎峤无余殃。
张安国舍人以南陵鄱阳雨旸不同示诗次韵
作者：王十朋
朝代：宋

春水平原天可拍，夏日如焚天可拆。哀哉农民亦良苦，厌见常旸与常雨。去秋鄱阳偶中熟，巨室犹言廪无谷。万亩家输数千斛，路旁安得黔敖粥。吾君罪己同禹汤，思起傅岩调雨旸。暂勤千骑作南伯，要使炎峤无馀殃。
张廷直挽词
作者：王十朋
朝代：宋
体裁：七言律诗

意气轩轩盖一时，林头周易造深几。芹芳泮水声蜚早，花满河阳迹到稀。方外客携因果去，道旁人汲义泉归。柳川池馆规模壮，一夕花妖世已非。
张德惠挽词
作者：王十朋
朝代：宋

隐居高躅已茫然，潜德如公亦足贤。早见乡评称孝子，晚闻诗史记凶年。事殊伯道儿宜有，行过王圭庙已先。满腹玄谈共谁语，九原归去访伊川。
张德惠挽词
作者：王十朋
朝代：宋

隠居高躅已茫然，潜德如公亦足贤。
早见乡评称孝子，晚闻诗史记凶年。
事殊伯道儿宜有，行过王珪庙已先。
满腹玄谈共谁语，九原归去访伊川。
张思豫主簿送丹桂蜡梅
作者：王十朋
朝代：宋

通家天上张公子，桂种遥分月窟香。三径殷勤自栽植，异时会见五枝芳。莲幕何人送此花，不容一蕊污贫家。归来自觅清河种，馨德如人最可嘉。
张思豫主簿送丹桂蜡梅·其一
作者：王十朋
朝代：宋
体裁：七言绝句

通家天上张公子，桂种遥分月窟香。三径殷勤自栽植，异时会见五枝芳。
张思豫主簿送丹桂蜡梅·其二
作者：王十朋
朝代：宋

莲幕何人送此花，不容一蕊污贫家。归来自觅清河种，馨德如人最可嘉。
张思豫主簿送丹桂蜡梅·其二
作者：王十朋
朝代：宋

莲幕何人送此花，不容一蘂污贫家。
归来自觅清河种，馨德如人最可嘉。
张施二生自黄岩拿舟送别于台城赠以二绝
作者：王十朋
朝代：宋

不放离人独解舟，片帆相逐到丹丘。客情乡思从今日，更有思君一段愁。行役那堪八月时，肠非宋玉也应悲。烦君为寄梅溪信，少慰吾亲别后思。
张施二生自黄岩拿舟送别于台城赠以二绝·其一
作者：王十朋
朝代：宋
体裁：七言绝句

不放离人独解舟，片帆相逐到丹丘。客情乡思从今日，更有思君一段愁。
张施二生自黄岩拿舟送别于台城赠以二绝·其二
作者：王十朋
朝代：宋
体裁：七言绝句

行役那堪八月时，肠非宋玉也应悲。烦君为寄梅溪信，少慰吾亲别后思。
张阁学挽词
作者：王十朋
朝代：宋

南渡已三纪，衣冠今几存。伤心失遗老，回首慨中原。去国权臣力，全躯圣主恩。致君尧舜术，妙意托空言。公在南昌日，含沙祸最奇。语蜚无限谤，狱具不过诗。天道何尝远，人心自太危。盖棺公论定，盛德合丰碑。
张阁学挽词·其一
作者：王十朋
朝代：宋

南渡已三纪，衣冠今几存。伤心失遗老，回首慨中原。去国权臣力，全躯圣主恩。致君尧舜术，妙意托空言。
张阁学挽词·其一
作者：王十朋
朝代：宋

南渡已三纪，衣冠今几存。
伤心失遗老，回首慨中原。
去国权臣力，全躯圣主恩。
致君尧舜术，妙意託空言。
张阁学挽词·其二
作者：王十朋
朝代：宋
体裁：五言律诗

公在南昌日，含沙祸最奇。语蜚无限谤，狱具不过诗。天道何尝远，人心自太危。盖棺公论定，盛德合丰碑。
張主管攝郡秭歸贈以三絕·其一
作者：王十朋
朝代：宋

魏公名德最芬馨，猶子傳家有典刑。
勉力施行誠與善，民謠待向峽中聽。
張主管攝郡秭歸贈以三絕·其三
作者：王十朋
朝代：宋

政術遥傳京兆張，笑談爲治定循良。
諸生相見宜相勉，正是風騷屈宋鄉。
張主管攝郡秭歸贈以三絕·其二
作者：王十朋
朝代：宋

女須歸處郡如何，地狹民貧事不多。
把酒送行無別語，要先撫字後催科。
張器先和詩復用前韻
作者：王十朋
朝代：宋

心欲齊賢媿未齊，遠蒙佳句警昏迷。
音如鼓瑟鏗清廟，味似煎茶鬭建溪。
憂國非同長卿病，感時端類少陵題。
二松豈是淹賢地，鳬鶩文書謾抱携。
張器先復和詩作五言以寄
作者：王十朋
朝代：宋

短棹別孤嶼，故山歸左原。
遥煩雁足字，重到雀羅門。
歲月添新老，文章憶舊論。
見詩如見面，氣象有餘溫。
張安國舍人以南陵鄱陽雨暘不同示詩次韵
作者：王十朋
朝代：宋

春水平原天可拍，夏日如焚天可拆。
哀哉農民亦良苦，厭見常暘與常雨。
去秋鄱陽偶中熟，巨室猶言廩無穀。
萬畝家輸數千斛，路旁安得黔敖粥。
吾君罪己同禹湯，思起傅巖調雨暘。
暫勤千騎作南伯，要使炎嶠無餘殃。
張廷直挽詞
作者：王十朋
朝代：宋

意氣軒軒蓋一時，林頭周易造深幾。
芹芳泮水聲蜚早，花滿河陽迹到稀。
方外客携因果去，道旁人汲義泉歸。
柳川池館規模壯，一夕花妖世已非。
張德惠挽詞
作者：王十朋
朝代：宋

隠居高躅已茫然，潛德如公亦足賢。
早見鄉評稱孝子，晚聞詩史記凶年。
事殊伯道兒宜有，行過王珪廟已先。
滿腹玄談共誰語，九原歸去訪伊川。
張思豫主簿送丹桂蠟梅·其一
作者：王十朋
朝代：宋

通家天上張公子，桂種遥分月窟香。
三徑殷勤自栽植，異時會見五枝芳。
張思豫主簿送丹桂蠟梅·其二
作者：王十朋
朝代：宋

蓮幕何人送此花，不容一蘂污貧家。
歸來自覓清河種，馨德如人最可嘉。
張施二生自黄巖拏舟送別于台城贈以二絕·其一
作者：王十朋
朝代：宋

不放離人獨解舟，片帆相逐到丹丘。
客情鄉思從今日，更有思君一段愁。
張施二生自黄巖拏舟送別于台城贈以二絕·其二
作者：王十朋
朝代：宋

行役那堪八月時，腸非宋玉也應悲。
煩君爲寄梅溪信，少慰吾親別後思。
張閣學挽詞·其一
作者：王十朋
朝代：宋

南渡已三紀，衣冠今幾存。
傷心失遺老，回首慨中原。
去國權臣力，全軀聖主恩。
致君堯舜術，妙意託空言。
張閣學挽詞·其二
作者：王十朋
朝代：宋

公在南昌日，含沙禍最奇。
語蜚無限謗，獄具不過詩。
天道何嘗遠，人心自太危。
蓋棺公論定，盛德合豐碑。
归宗枞老言庐山有对云简寂观中甜苦笋归宗寺里淡咸齑予因以汤泉石镜戏成一绝
作者：王十朋
朝代：宋
体裁：七言绝句

参禅得味咸齑淡，学道忘忧苦笋甜。石镜与时为显晦，汤泉涉世有凉炎。
待对仙林九日登佛阁时寄家道场山思去年游卧龙山遂用旧韵
作者：王十朋
朝代：宋

浮家东下路间关，地近家乡尚未还。
风雨满城欣已过，星霜入鬓早宜闲。
去年嘉客同吹帽，今日仙林独侍班。
徧插茱萸忆兄弟，更添北望道场山。
待对仙林九日登佛阁时寄家道场山思去年游卧龙山遂用旧韵
作者：王十朋
朝代：宋

浮家东下路间关，地近家乡尚未还。风雨满城欣已过，星霜入鬓早宜闲。去年嘉客同吹帽，今日仙林独侍班。遍插茱萸忆兄弟，更添北望道场山。
待對仙林九日登佛閣時寄家道場山思去年遊卧龍山遂用舊韻
作者：王十朋
朝代：宋

浮家東下路間關，地近家鄉尚未還。
風雨滿城欣已過，星霜入鬢早宜閑。
去年嘉客同吹帽，今日仙林獨侍班。
徧插茱萸憶兄弟，更添北望道場山。
後七夕二夜同夢齡宿湖邊莊·其一
作者：王十朋
朝代：宋

無用乾坤一腐儒，年來蹤跡轉崎嶇。
身名未就耕桑廢，何日投閑老此湖。
後七夕二夜同夢齡宿湖邊莊·其二
作者：王十朋
朝代：宋

弟兄身事各茫然，頼有先人二頃田。
他日青山映黄髮，長如今夜對牀眠。
後主
作者：王十朋
朝代：宋

臨春閣上醉流霞，狎客酣歌興未涯。
江左半無陳日月，君臣猶聽後庭花。
徐丞生日
作者：王十朋
朝代：宋
体裁：七言律诗

日月俱阳节物新，先期谁应菊花辰。未于崧岳生贤佐，且向柯山出异人。月吐霜天钟气象，江涵秋水聚精神。华堂献寿人多少，尽是明朝落帽宾。
徐丞生日
作者：王十朋
朝代：宋

日月俱陽節物新，先期誰應菊花辰。
未於崧嶽生賢佐，且向柯山出異人。
月吐霜天鍾氣象，江涵秋水聚精神。
華堂獻壽人多少，盡是明朝落帽賓。
徐孺子亭
作者：王十朋
朝代：宋

一室不暇扫，心期扫天下。
一榻不妄设，所待必贤者。
南州杰出士，林泉事潇洒。
闭门谢弓招，道合不吾舍。
谁云性少通，得一不为寡。
豫章岂私交，端欲重宗社。
汉廷无此贤，忍使遗在野。
交章荐天阙，聘礼备车马。
高人竟不屈，清风凛华夏。
寄声郭有道，一木难支厦。
肯同樊处士，声名祇虚假。
鷄酒弔知音，韬光老松槚。
倘令居孔门，行藏似回也。
江西今仲举，吏事饰儒雅。
神交千载友，丹青妙摹写。
作亭古东湖，鳞鳞万椽瓦。
序嗤滕阁王，词偪长沙贾。
佳客从公游，湖光莹尊斚。
孺子真可师，世途何土苴。
行矣浙东西，鉏犂各归把。
徐孺子亭
作者：王十朋
朝代：宋

一室不暇扫，心期扫天下。一榻不妄设，所待必贤者。南州杰出士，林泉事潇洒。闭门谢弓招，道合不吾舍。谁云性少通，得一不为寡。豫章岂私交，端欲重宗社。汉廷无此贤，忍使遗在野。交章荐天阙，聘礼备车马。高人竟不屈，清风凛华夏。寄声郭有道，一木难支厦。肯同樊处士，声名祇虚假。鸡酒吊知音，韬光老松槚。倘令居孔门，行藏似回也。江西今仲举，吏事饰儒雅。神交千载友，丹青妙摹写。作亭古东湖，鳞鳞万椽瓦。序嗤滕阁王，词偪长沙贾。佳客从公游，湖光瑩尊斝。孺子真可师，世途何土苴。行矣浙东西，锄犁各归把。
徐孺子亭
作者：王十朋
朝代：宋
体裁：古风

一室不暇扫，心期扫天下。一榻不妄设，所待必贤者。南州杰出士，林泉事潇洒。闭门谢弓招，道合不吾舍。谁云性少通，得一不为寡。豫章岂私交，端欲重宗社。汉廷无此贤，忍使遗在野。交章荐天阙，聘礼备车马。高人竟不屈，清风凛华夏。寄声郭有道，一木难支厦。肯同樊处士，声名祇虚假。鸡酒吊知音，韬光老松槚。倘令居孔门，行藏似回也。江西今仲举，吏事饰儒雅。神交千载友，丹青妙摹写。作亭古东湖，鳞鳞万椽瓦。序嗤滕阁王，词偪长沙贾。佳客从公游，湖光莹尊斝。孺子真可师，世途何土苴。行矣浙东西，锄犁各归把。
徐孺子亭
作者：王十朋
朝代：宋

一室不暇掃，心期掃天下。
一榻不妄設，所待必賢者。
南州傑出士，林泉事瀟洒。
閉門謝弓招，道合不吾舍。
誰云性少通，得一不爲寡。
豫章豈私交，端欲重宗社。
漢廷無此賢，忍使遺在野。
交章薦天闕，聘禮備車馬。
高人竟不屈，清風凜華夏。
寄聲郭有道，一木難支厦。
肯同樊處士，聲名祇虛假。
鷄酒弔知音，韜光老松檟。
倘令居孔門，行藏似回也。
江西今仲舉，吏事飾儒雅。
神交千載友，丹青妙摹寫。
作亭古東湖，鱗鱗萬椽瓦。
序嗤滕閣王，詞偪長沙賈。
佳客從公游，湖光瑩尊斚。
孺子真可師，世途何土苴。
行矣浙東西，鉏犂各歸把。
徐有功
作者：王十朋
朝代：宋
体裁：七言绝句

狱兴罗织陷忠良，公亦几遭虎口伤。蹈死救人人免死，论功何止汉于张。
徐有功
作者：王十朋
朝代：宋

獄興羅織陷忠良，公亦幾遭虎口傷。
蹈死救人人免死，論功何止漢于張。
得叶飞卿书因寄贡院碑
作者：王十朋
朝代：宋
体裁：七言绝句

大字雄文照眼明，亲题一轴寄松厅。千间广厦能宣力，何止区区不负丞。
得张大猷尚书书云比每进对屡以待御为言而邦衡舍人言尤数切云云某为群邪所疾独见知二公因读邦衡和和乐楼诗复用前韵
作者：王十朋
朝代：宋

一月霜台屡犯颜，未回天听已身閒。爱君忧国寸心赤，感物伤时双鬓班。文举才疏意徒广，子云思苦语尤艰。尚书左史虽知我，超海应难挟太山。
得张大猷尚书书云比每进对屡以待御为言而邦衡舍人言尤数切云云某为群邪所疾独见知二公因读邦衡和和乐楼诗復用前韵
作者：王十朋
朝代：宋

一月霜台屡犯颜，未回天听已身閒。
爱君忧国寸心赤，感物伤时双鬓班。
文举才踈意徒广，子云思苦语尤艰。
尚书左史虽知我，超海应难挟太山。
得張大猷尚書書云比每進對屢以待御爲言而邦衡舍人言尤數切云云某爲群邪所疾獨見知二公因讀邦衡和和樂樓詩復用前韻
作者：王十朋
朝代：宋

一月霜臺屢犯顔，未回天聽已身閒。
愛君憂國寸心赤，感物傷時雙鬢班。
文舉才踈意徒廣，子雲思苦語尤艱。
尚書左史雖知我，超海應難挾太山。
得葉飛卿書因寄貢院碑
作者：王十朋
朝代：宋

大字雄文照眼明，親題一軸寄松廳。
千間廣厦能宣力，何止區區不負丞。
得陈商霖书
作者：王十朋
朝代：宋

山馆无人慰索居，喜君交契有终初。扁舟方起雪溪兴，尺素又传鱼腹书。炊黍定寻前日约，题诗宁怨故人疏。好来相共亲灯火，可惜青春度莫虚。
得陈商霖书
作者：王十朋
朝代：宋

山馆无人慰索居，喜君交契有终初。
扁舟方起雪溪兴，尺素又传鱼腹书。
炊黍定寻前日约，题诗宁怨故人踈。
好来相共亲灯火，可惜青春度莫虚。
得陳商霖書
作者：王十朋
朝代：宋

山館無人慰索居，喜君交契有終初。
扁舟方起雪溪興，尺素又傳魚腹書。
炊黍定尋前日約，題詩寧怨故人踈。
好來相共親燈火，可惜青春度莫虛。
得雨复用闻水车韵
作者：王十朋
朝代：宋

蜕骨木龙忧不雨，更唤两牛眠下土。水从地底飞上田，不减在天行雨苦。庭中忽见天雨花，白衣真人游郡衙。但愿为霖莫为潦，免使泥陷羸牛车。亢旱踰时如鲁史，一雨已迟淹尔耳。农犹满望苗返魂，车亦收声鱼免死。我持酒戒不敢荒，急呼一杯饮松堂。不忧猖獗有巢昌，只恐沈犹朝饮羊。
得雨復用聞水車韵·其一
作者：王十朋
朝代：宋

蛻骨木龍憂不雨，更喚兩牛眠下土。
水從地底飛上田，不減在天行雨苦。
庭中忽見天雨花，白衣真人游郡衙。
但願爲霖莫爲潦，免使泥陷羸牛車。
得雨復用聞水車韵·其二
作者：王十朋
朝代：宋

亢旱踰時如魯史，一雨已遲淹爾耳。
農猶滿望苗返魂，車亦收聲魚免死。
我持酒戒不敢荒，急呼一盃飲松堂。
不憂猖獗有巢昌，只恐沈猶朝飲羊。
得雨復用闻水车韵·其一
作者：王十朋
朝代：宋
体裁：古风

蜕骨木龙忧不雨，更唤两牛眠下土。水从地底飞上田，不减在天行雨苦。庭中忽见天雨花，白衣真人游郡衙。但愿为霖莫为潦，免使泥陷羸牛车。
得雨復用闻水车韵·其二
作者：王十朋
朝代：宋
体裁：古风

亢旱踰时如鲁史，一雨已迟淹尔耳。农犹满望苗返魂，车亦收声鱼免死。我持酒戒不敢荒，急呼一杯饮松堂。不忧猖獗有巢昌，只恐沈犹朝饮羊。
御书阁
作者：王十朋
朝代：宋
体裁：七言绝句

黄龙溪上祥云覆，紫帽山头瑞气蒙。俗眼惊传佛光现，不知宸翰在山中。
御書閣
作者：王十朋
朝代：宋

黄龍溪上祥雲覆，紫帽山頭瑞氣蒙。
俗眼驚傳佛光現，不知宸翰在山中。
復安静堂旧额
作者：王十朋
朝代：宋

端明之孙字子强，银鈎铁画传遗芳。
昔年作郡古平海，大笔亲书安静堂。
自从宣和至干道，字与轮奂争光芒。
一朝忽遭俗眼白，毁灭名姓深埋藏。
我来搜访久乃获，老兵据为寝处床。
涤除五载尘土面，字向堂上增激昂。
祖为第一孙是似，书有家法称莆阳。
体具万安颇雄壮，榜与忠献同翱翔。
因知文字乃至宝，一时之厄庸何伤。
石鼓文有鬼神护，淮西碑并日月光。
岂容泯灭暴秦火，谁肯脍炙段文昌。
书生作郡太迂阔，理财听讼俱非长。
吾君若问何以治，堂復韩蔡祠秦姜。
今纔五日京兆耳，眷此陈迹犹未忘。
但愿兹堂日安静，名与国寿俱无疆。
復安靜堂舊額
作者：王十朋
朝代：宋

端明之孫字子强，銀鈎鐵畫傳遺芳。
昔年作郡古平海，大筆親書安靜堂。
自從宣和至乾道，字與輪奐爭光芒。
一朝忽遭俗眼白，毀滅名姓深埋藏。
我來搜訪久乃獲，老兵據爲寢處牀。
滌除五載塵土面，字向堂上增激昂。
祖爲第一孫是似，書有家法稱莆陽。
體具萬安頗雄壯，榜與忠獻同翱翔。
因知文字乃至寶，一時之厄庸何傷。
石鼓文有鬼神護，淮西碑並日月光。
豈容泯滅暴秦火，誰肯膾炙段文昌。
書生作郡太迂闊，理財聽訟俱非長。
吾君若問何以治，堂復韓蔡祠秦姜。
今纔五日京兆耳，眷此陳迹猶未忘。
但願茲堂日安靜，名與國壽俱無疆。
復用前韵
作者：王十朋
朝代：宋
体裁：古风

岁月侵寻等闲过，草庐尚作南阳卧。报国未为蛇吐珠，许身定与谁齐驱。谩比凌云词赋客，意气飘飘真自得。金溪风月价几何，要须买断共吟哦。
復用前韻
作者：王十朋
朝代：宋

歲月侵尋等閑過，草廬尚作南陽卧。
報國未爲蛇吐珠，許身定與誰齊驅。
謾比凌雲詞賦客，意氣飄飄真自得。
金溪風月價幾何，要須買斷共吟哦。
德宗
作者：王十朋
朝代：宋

虏箭侵陵御幄时，君臣相顾不胜悲。难平犹自推天命，卢杞奸邪竟不知。
德宗
作者：王十朋
朝代：宋

虏箭侵陵御幄时，君臣相顾不胜悲。
难平犹自推天命，卢杞姦邪竟不知。
德宗
作者：王十朋
朝代：宋

虜箭侵陵御幄時，君臣相顧不勝悲。
難平猶自推天命，盧杞姦邪竟不知。
忏院种兰次宝印叔韵
作者：王十朋
朝代：宋

偶向缁林植子芳，光风入院泛幽香。他时倘免芟锄患，馀馥犹堪供道场。不放凡花染道场，故栽芳友伴友郎。一盘喜遇高人赏，却胜家园十八香。
忏院种兰次宝印叔韵·其一
作者：王十朋
朝代：宋

偶向缁林植子芳，光风入院泛幽香。
他时倘免芟锄患，余馥犹堪供道场。
忏院种兰次宝印叔韵·其一
作者：王十朋
朝代：宋

偶向缁林植子芳，光风入院泛幽香。他时倘免芟锄患，馀馥犹堪供道场。
忏院种兰次宝印叔韵·其二
作者：王十朋
朝代：宋
体裁：七言绝句

不放凡花染道场，故栽芳友伴友郎。一盘喜遇高人赏，却胜家园十八香。
忏院种红蕉用宝印叔韵
作者：王十朋
朝代：宋
体裁：七言律诗

新植灵根续蕙兰，缁林佳处占清闲。深红应费化工染，浓绿疑从帝所颁。正色可曾娱俗眼，晚英犹足慰衰颜。它年解组归三径，多种青青满故山。
怀二叔
作者：王十朋
朝代：宋
体裁：五言律诗

二叔年高甚，天涯侄未归。一阳云物动，三峡梦魂飞。丈室怀明庆，巍楼上静晖。皇恩许归去，行矣叩林扉。
怀刘方叔兼简全之用前韵
作者：王十朋
朝代：宋

刘郎何事久无书，梦裏频频却见渠。
往事真同塞翁马，此身何异蠹书鱼。
严亲白髮皆如许，吾辈青春度莫虚。
意气飘飘羡温叟，凌云词赋压相如。
怀刘方叔兼简全之用前韵
作者：王十朋
朝代：宋

刘郎何事久无书，梦里频频却见渠。往事真同塞翁马，此身何异蠹书鱼。严亲白发皆如许，吾辈青春度莫虚。意气飘飘羡温叟，凌云词赋压相如。
怀喻叔奇
作者：王十朋
朝代：宋
体裁：七言律诗

结得贤关雁塔因，东州相遇益相亲。凌云三赋我惭马，清唱百篇君胜秦。冀北群空殊昔别，江东日暮倍伤神。同年四百二十六，莫逆论交能几人。
怀姜渭叟兼简谢守中用前韵
作者：王十朋
朝代：宋

姜郎何事久无书，令君青春最忆渠。
别后又孤诗与酒，怪来都断雁并鱼。
守株身世俱非巧，画餠声名总是虚。
隔壁惠连无恙否，池塘春草句何如。
怀姜渭叟兼简谢守中用前韵
作者：王十朋
朝代：宋

姜郎何事久无书，令君青春最忆渠。别后又孤诗与酒，怪来都断雁并鱼。守株身世俱非巧，画饼声名总是虚。隔壁惠连无恙否，池塘春草句何如。
怀子尚
作者：王十朋
朝代：宋
体裁：七言律诗

满眼干戈行路难，故人千里驻征鞍。几劳终日驰魂梦，安得乘风插羽翰。水北山南春寂寂，天涯海角路漫漫。欲凭人寄新消息，手把梅枝仔细看。
怀孙子尚
作者：王十朋
朝代：宋

孙郎何事久无书，又见青春柳拂渠。千里阻山仍阻水，三年无雁亦无鱼。弟兄官况宁多好，囊橐年来莫久虚。海角天涯两形影，别时长记涕涟如。
怀孙子尚
作者：王十朋
朝代：宋

孙郎何事久无书，又见青春柳拂渠。
千里阻山仍阻水，三年无鴈亦无鱼。
弟兄官况宁多好，囊橐年来莫久虚。
海角天涯两形影，别时长记涕涟如。
怀归预别同舍
作者：王十朋
朝代：宋

长念双亲垂素发，不奉甘旨今数月。溪山虽好何如归，吾心已逐秋云飞。欲别良朋重呜咽，催人啼鸟声何切。明日琴书随我东，何如尊酒重相逢。
怀归预别同舍
作者：王十朋
朝代：宋

长念双亲垂素髮，不奉甘旨今数月。
溪山虽好何如归，吾心已逐秋云飞。
欲别良朋重呜咽，催人啼鸟声何切。
明日琴书随我东，何如尊酒重相逢。
怀忠堂
作者：王十朋
朝代：宋

严霜日烈与时乖，前后奸邪屡见排。苕霅祠堂境清绝，孤忠千古有人怀。
怀忠堂
作者：王十朋
朝代：宋

严霜日烈与时乖，前后姦邪屡见排。
苕霅祠堂境清绝，孤忠千古有人怀。
怀梦龄昌龄弟
作者：王十朋
朝代：宋
体裁：五言律诗

久别思吾弟，它乡岁又除。日吟棠棣句，目断雁行书。老去情尤恶，怀归语似虚。祠章已三上，试为扫茅庐。
怀胡侍郎邦衡
作者：王十朋
朝代：宋
体裁：五言律诗

今世汲长孺，庐陵胡侍郎。孤忠一封事，千载两刚肠。晚节逢明主，丹心契上苍。群儿巧相中，直道亦何伤。
怀鄱阳
作者：王十朋
朝代：宋

一别鄱阳岁及朞，夔门又见食瓜时。
自惭政拙无遗爱，安得民心有去思。
怀鄱阳
作者：王十朋
朝代：宋

一别鄱阳岁及期，夔门又见食瓜时。自惭政拙无遗爱，安得民心有去思。
怀鄱阳士民
作者：王十朋
朝代：宋
体裁：七言绝句

来去鄱阳各有因，却疑行止亦由人。此心可鉴惟天日，公论难欺有士民。
思友
作者：王十朋
朝代：宋

夜雨暗点滴，窗风冷掀翻。藜床卧幽独，好梦俄惊残。故人在何处，远隔烟水村。攲枕不复见，伤心涕汍澜。
思友
作者：王十朋
朝代：宋

夜雨暗点滴，窗风冷掀翻。
藜床卧幽独，好梦俄惊残。
故人在何处，远隔烟水村。
欹枕不復见，伤心涕汍澜。
思友
作者：王十朋
朝代：宋

夜雨暗點滴，窗風冷掀翻。
藜牀卧幽獨，好夢俄驚殘。
故人在何處，遠隔烟水村。
欹枕不復見，傷心涕汍瀾。
思古堂
作者：王十朋
朝代：宋
体裁：七言绝句

孤屿游人思谢公，天台禅客亦思丰。黄花境界谁思古，堂在烟霞缥缈中。
思古堂
作者：王十朋
朝代：宋

孤嶼游人思謝公，天台禪客亦思豐。
黄花境界誰思古，堂在烟霞縹緲中。
思归
作者：王十朋
朝代：宋
体裁：七言绝句

窗外西风竹数竿，秋声终夜趣归鞍。吾庐此去八百里，归到家时天未寒。
思歸
作者：王十朋
朝代：宋

窗外西風竹數竿，秋聲終夜趣歸鞍。
吾廬此去八百里，歸到家時天未寒。
悼亡
作者：王十朋
朝代：宋

伤哉无复见，老矣不成偕。牢落凝香地，同谁话此怀。相勉惟清白，囊如四壁空。难忘将绝语，劝我莫言穷。
悼亡
作者：王十朋
朝代：宋

燕寝焚香老病身，细君相对坐如宾。而今一榻维摩室，唯与无言法喜亲。不见音容忽三月，无从涕泗已千行。家山准拟欲归隐，堪叹相随无孟光。偕老相期未及期，回头人事已成非。逢春尚拟风光转，过眼忽惊花片飞。夤缘偶作于飞侣，梦寐相随到数州。泥上迹留鸿已去，舟中刻在剑难求。
悼亡·其一
作者：王十朋
朝代：宋

伤哉无复见，老矣不成偕。牢落凝香地，同谁话此怀。
悼亡·其一
作者：王十朋
朝代：宋

伤哉无復见，老矣不成偕。
牢落凝香地，同谁话此怀。
悼亡·其一
作者：王十朋
朝代：宋

傷哉無復見，老矣不成偕。
牢落凝香地，同誰話此懷。
悼亡·其一
作者：王十朋
朝代：宋
体裁：七言绝句

燕寝焚香老病身，细君相对坐如宾。而今一榻维摩室，唯与无言法喜亲。
悼亡·其一
作者：王十朋
朝代：宋

燕寢焚香老病身，細君相對坐如賓。
而今一榻維摩室，唯與無言法喜親。
悼亡·其三
作者：王十朋
朝代：宋
体裁：七言绝句

偕老相期未及期，回头人事已成非。逢春尚拟风光转，过眼忽惊花片飞。
悼亡·其三
作者：王十朋
朝代：宋

偕老相期未及期，回頭人事已成非。
逢春尚擬風光轉，過眼忽驚花片飛。
悼亡·其二
作者：王十朋
朝代：宋

不見音容忽三月，無從涕泗已千行。
家山準擬欲歸隠，堪嘆相隨無孟光。
悼亡·其二
作者：王十朋
朝代：宋

不见音容忽三月，无从涕泗已千行。家山准拟欲归隐，堪叹相随无孟光。
悼亡·其二
作者：王十朋
朝代：宋

不见音容忽三月，无从涕泗已千行。
家山准拟欲归隠，堪嘆相随无孟光。
悼亡·其二
作者：王十朋
朝代：宋
体裁：五言绝句

相勉惟清白，囊如四壁空。难忘将绝语，劝我莫言穷。
悼亡·其二
作者：王十朋
朝代：宋

相勉惟清白，囊如四壁空。
難忘將絕語，勸我莫言窮。
悼亡·其四
作者：王十朋
朝代：宋

夤緣偶作于飛侶，夢寐相隨到數州。
泥上迹留鴻已去，舟中刻在劍難求。
悼亡·其四
作者：王十朋
朝代：宋
体裁：七言绝句

夤缘偶作于飞侣，梦寐相随到数州。泥上迹留鸿已去，舟中刻在剑难求。
悼僧德芬
作者：王十朋
朝代：宋

身著方袍十一年，缁林头角稍轩轩。参禅早悟前三旨，学道思归不二门。花落絮飞浮世尽，风清月白片心存。异时我作高僧传，为记严公有此孙。妙龄萧洒脱尘笼，高揖禅林话苦空。万水千山新道眼，一瓶二钵旧家风。圆镜肇论能知趣，笔法诗章稍自工。圆泽精魂定何所，想随流水到天童。
悼僧德芬·其一
作者：王十朋
朝代：宋

身着方袍十一年，缁林头角稍轩轩。
参禅早悟前三旨，学道思归不二门。
花落絮飞浮世尽，风清月白片心存。
异时我作高僧传，为记严公有此孙。
悼僧德芬·其一
作者：王十朋
朝代：宋

身著方袍十一年，緇林頭角稍軒軒。
參禪早悟前三旨，學道思歸不二門。
花落絮飛浮世盡，風清月白片心存。
異時我作高僧傳，爲記嚴公有此孫。
悼僧德芬·其一
作者：王十朋
朝代：宋

身著方袍十一年，缁林头角稍轩轩。参禅早悟前三旨，学道思归不二门。花落絮飞浮世尽，风清月白片心存。异时我作高僧传，为记严公有此孙。
悼僧德芬·其二
作者：王十朋
朝代：宋

妙齡蕭灑脫塵籠，高揖禪林話苦空。
萬水千山新道眼，一瓶二缽舊家風。
圓鏡肇論能知趣，筆法詩章稍自工。
圓澤精魂定何所，想隨流水到天童。
悼僧德芬·其二
作者：王十朋
朝代：宋
体裁：七言律诗

妙龄萧洒脱尘笼，高揖禅林话苦空。万水千山新道眼，一瓶二钵旧家风。圆镜肇论能知趣，笔法诗章稍自工。圆泽精魂定何所，想随流水到天童。
悼巫山赵宰
作者：王十朋
朝代：宋

使者追求急，君方归意浓。
谗言端可畏，鬼物不相容。
浮世谁无死，良医未易逢。
我来经旧舘，流涕觉无从。
悼巫山赵宰
作者：王十朋
朝代：宋

使者追求急，君方归意浓。谗言端可畏，鬼物不相容。浮世谁无死，良医未易逢。我来经旧馆，流涕觉无从。
悼巫山趙宰
作者：王十朋
朝代：宋

使者追求急，君方歸意濃。
讒言端可畏，鬼物不相容。
浮世誰無死，良醫未易逢。
我來經舊舘，流涕覺無從。
悼张舍人安国
作者：王十朋
朝代：宋

天上张才子，少年观国光。高名一枝桂，遗爱六州棠。出世才成佛，修文遽作郎。长纱屈贾谊，宣室竟凄凉。
悼张舍人安国
作者：王十朋
朝代：宋

天上张才子，少年观国光。
高名一枝桂，遗爱六州棠。
出世纔成佛，修文遽作郎。
长纱屈贾谊，宣室竟凄凉。
悼張舍人安國
作者：王十朋
朝代：宋

天上張才子，少年觀國光。
高名一枝桂，遺愛六州棠。
出世纔成佛，修文遽作郎。
長紗屈賈誼，宣室竟凄凉。
悼汪舍人养源
作者：王十朋
朝代：宋

幞被周庐日，寅缘识伟人。
节因辞辟着，志向得言伸。
伯仲同持橐，声名压缙绅。
人亡邦国瘁，可赎百其身。
悼汪舍人养源
作者：王十朋
朝代：宋

襆被周庐日，寅缘识伟人。节因辞辟著，志向得言伸。伯仲同持橐，声名压缙绅。人亡邦国瘁，可赎百其身。
悼汪舍人養源
作者：王十朋
朝代：宋

襆被周廬日，寅緣識偉人。
節因辭辟著，志向得言伸。
伯仲同持橐，聲名壓縉紳。
人亡邦國瘁，可贖百其身。
悼演述二老僧
作者：王十朋
朝代：宋

叠石峰前二老僧，相逢一笑见真情。社中对酒日初永，林下围棋秋始清。尚拟维摩眠丈室，遽惊圆泽厌浮生。通幽亭冷西楼古，过客伤心涕泪横。
悼演述二老僧
作者：王十朋
朝代：宋

疊石峯前二老僧，相逢一笑見真情。
社中對酒日初永，林下圍碁秋始清。
尚擬維摩眠丈室，遽驚圓澤厭浮生。
通幽亭冷西樓古，過客傷心涕淚橫。
悼演述二老僧
作者：王十朋
朝代：宋

迭石峯前二老僧，相逢一笑见真情。
社中对酒日初永，林下围碁秋始清。
尚拟维摩眠丈室，遽惊圆泽厌浮生。
通幽亭冷西楼古，过客伤心涕泪横。
悼禅法师
作者：王十朋
朝代：宋

阁中高隐岁华深，龟鹤精神老不侵。宝剑妙传驱鬼术，灵丹长有济人心。弥明石鼎方联句，弘景袈裟遽掩衾。借问青牛何处去，九天云路杳难寻。
悼禅法师
作者：王十朋
朝代：宋

阁中高隠岁华深，龟鹤精神老不侵。
宝剑妙传驱鬼术，灵丹长有济人心。
弥明石鼎方联句，弘景袈裟遽掩衾。
借问青牛何处去，九天云路杳难寻。
悼禪法師
作者：王十朋
朝代：宋

閣中高隠歲華深，龜鶴精神老不侵。
寶劍妙傳驅鬼術，靈丹長有濟人心。
彌明石鼎方聯句，弘景袈裟遽掩衾。
借問青牛何處去，九天雲路杳難尋。
悼陈提刑
作者：王十朋
朝代：宋
体裁：五言律诗

耆旧嗟零落，南来识太丘。有年兼有德，无怨亦无求。清室遗风在，新桥雅志酬。谁知灯火散，身世隔明幽。
悼陳提刑
作者：王十朋
朝代：宋

耆舊嗟零落，南來識太丘。
有年兼有德，無怨亦無求。
清室遺風在，新橋雅志酬。
誰知燈火散，身世隔明幽。
惠夫子紹二同年懷章過夔宗英趙若拙聯舟西上賦詩二首記吾三人會合之異次韵仍簡二同年·其一
作者：王十朋
朝代：宋

端似唐人會合年，句追籍徹孟韓聯。
朱幡俱任專城寄，白首叨持帥閫權。
鼎甲豈如天聖榜，宗盟不減德麟賢。
客真不惡主人惡，勝己山名自古傳。
惠夫子紹二同年懷章過夔宗英趙若拙聯舟西上賦詩二首記吾三人會合之異次韵仍簡二同年·其二
作者：王十朋
朝代：宋

晚菊鮮鮮梅蘂新，天涯對酒忽三人。
才高不比丹青相，志大聊爲州縣臣。
麾把普彭夔子國，榜同詹愈季元賓。
二公行矣居廊廟，放我江湖作逸民。
惠夫子绍二同年怀章过夔宗英赵若拙联舟西上赋诗二首记吾三人会合之异次韵仍简二同年
作者：王十朋
朝代：宋

端似唐人会合年，句追籍彻孟韩联。朱幡俱任专城寄，白首叨持帅阃权。鼎甲岂如天圣榜，宗盟不减德麟贤。客真不恶主人恶，胜己山名自古传。晚菊鲜鲜梅蕊新，天涯对酒忽三人。才高不比丹青相，志大聊为州县臣。麾把普彭夔子国，榜同詹愈季元宾。二公行矣居廊庙，放我江湖作逸民。
惠夫子绍二同年怀章过夔宗英赵若拙联舟西上赋诗二首记吾三人会合之异次韵仍简二同年·其一
作者：王十朋
朝代：宋
体裁：七言律诗

端似唐人会合年，句追籍彻孟韩联。朱幡俱任专城寄，白首叨持帅阃权。鼎甲岂如天圣榜，宗盟不减德麟贤。客真不恶主人恶，胜己山名自古传。
惠夫子绍二同年怀章过夔宗英赵若拙联舟西上赋诗二首记吾三人会合之异次韵仍简二同年·其二
作者：王十朋
朝代：宋

晚菊鲜鲜梅蕊新，天涯对酒忽三人。才高不比丹青相，志大聊为州县臣。麾把普彭夔子国，榜同詹愈季元宾。二公行矣居廊庙，放我江湖作逸民。
惠夫子绍二同年怀章过夔宗英赵若拙联舟西上赋诗二首记吾三人会合之异次韵仍简二同年·其二
作者：王十朋
朝代：宋

晚菊鲜鲜梅蘂新，天涯对酒忽三人。
才高不比丹青相，志大聊为州县臣。
麾把普彭夔子国，榜同詹愈季元宾。
二公行矣居廊庙，放我江湖作逸民。
愛松堂
作者：王十朋
朝代：宋

炎炎畏日愛濃陰，穆穆清風愛好音。
不獨愛松兼愛竹，此君亦有歲寒心。
愛松堂前有綠竹一叢可愛旁有鷹爪花頗礙眼移去之
作者：王十朋
朝代：宋

窗前栽植不宜繁，松竹相依妙意存。
不許閑花放鷹爪，要看高節迸龍孫。
愛松堂納凉
作者：王十朋
朝代：宋

鈴齋苦炎熱，松竹生晚凉。
颯然清我襟，兀坐興味長。
我無桑下戀，愛此獨不忘。
願言勿翦伐，清陰常滿堂。
憲宗
作者：王十朋
朝代：宋

叛將連頭就典刑，元和功業竟無成。
晚年誤信妖人術，禍自丹砂藥裏生。
懷二叔
作者：王十朋
朝代：宋

二叔年高甚，天涯姪未歸。
一陽雲物動，三峽夢魂飛。
丈室懷明慶，巍樓上靜暉。
皇恩許歸去，行矣叩林扉。
懷劉方叔兼簡全之用前韻
作者：王十朋
朝代：宋

劉郎何事久無書，夢裏頻頻却見渠。
往事真同塞翁馬，此身何異蠹書魚。
嚴親白髮皆如許，吾輩青春度莫虛。
意氣飄飄羨溫叟，凌雲詞賦壓相如。
懷喻叔奇
作者：王十朋
朝代：宋

結得賢關雁塔因，東州相遇益相親。
凌雲三賦我慚馬，清唱百篇君勝秦。
冀北群空殊昔別，江東日暮倍傷神。
同年四百二十六，莫逆論交能幾人。
懷夢齡昌齡弟
作者：王十朋
朝代：宋

久別思吾弟，它鄉歲又除。
日吟棠棣句，目斷雁行書。
老去情尤惡，懷歸語似虛。
祠章已三上，試爲掃茅廬。
懷姜渭叟兼簡謝守中用前韻
作者：王十朋
朝代：宋

姜郎何事久無書，令君青春最憶渠。
別後又孤詩與酒，怪來都斷雁并魚。
守株身世俱非巧，畫餠聲名總是虛。
隔壁惠連無恙否，池塘春草句何如。
懷子尚
作者：王十朋
朝代：宋

滿眼干戈行路難，故人千里駐征鞍。
幾勞終日馳魂夢，安得乘風插羽翰。
水北山南春寂寂，天涯海角路漫漫。
欲憑人寄新消息，手把梅枝仔細看。
懷孫子尚
作者：王十朋
朝代：宋

孫郎何事久無書，又見青春柳拂渠。
千里阻山仍阻水，三年無鴈亦無魚。
弟兄官况寧多好，囊橐年來莫久虛。
海角天涯兩形影，別時長記涕漣如。
懷忠堂
作者：王十朋
朝代：宋

嚴霜日烈與時乖，前後姦邪屢見排。
苕霅祠堂境清絕，孤忠千古有人懷。
懷歸預別同舍
作者：王十朋
朝代：宋

長念雙親垂素髮，不奉甘旨今數月。
溪山雖好何如歸，吾心已逐秋雲飛。
欲別良朋重嗚咽，催人啼鳥聲何切。
明日琴書隨我東，何如尊酒重相逢。
懷胡侍郎邦衡
作者：王十朋
朝代：宋

今世汲長孺，廬陵胡侍郎。
孤忠一封事，千載兩剛腸。
晚節逢明主，丹心契上蒼。
群兒巧相中，直道亦何傷。
懷鄱陽
作者：王十朋
朝代：宋

一別鄱陽歲及朞，夔門又見食瓜時。
自慚政拙無遺愛，安得民心有去思。
懷鄱陽士民
作者：王十朋
朝代：宋

來去鄱陽各有因，却疑行止亦由人。
此心可鑒惟天日，公論難欺有士民。
懺院種紅蕉用寶印叔韻
作者：王十朋
朝代：宋

新植靈根續蕙蘭，緇林佳處占清閑。
深紅應費化工染，濃綠疑從帝所頒。
正色可曾娛俗眼，晚英猶足慰衰顔。
它年解組歸三徑，多種青青滿故山。
懺院種蘭次寶印叔韻·其一
作者：王十朋
朝代：宋

偶向緇林植子芳，光風入院泛幽香。
他時倘免芟鋤患，餘馥猶堪供道場。
懺院種蘭次寶印叔韻·其二
作者：王十朋
朝代：宋

不放凡花染道場，故栽芳友伴友郎。
一盤喜遇高人賞，却勝家園十八香。
戊子八月二日得泉州
作者：王十朋
朝代：宋
体裁：七言绝句

五年符竹换三州，乞得祠宫欲少休。名姓误蒙君相记，泉南千里又分忧。
戊子八月二日得泉州
作者：王十朋
朝代：宋

五年符竹換三州，乞得祠宮欲少休。
名姓誤蒙君相記，泉南千里又分憂。
戊辰岁尝和韩退之赠张彻诗寄曹梦良至今十年梦良方和以寄因赠一绝
作者：王十朋
朝代：宋

欲识交情久远期，十年方和和韩诗。他时更践诗中语，偕隐溪山不可迟。
戊辰岁尝和韩退之赠张彻诗寄曹梦良至今十年梦良方和以寄因赠一绝
作者：王十朋
朝代：宋

欲识交情久远期，十年方和和韩诗。
他时更践诗中语，偕隠溪山不可迟。
戊辰歲嘗和韓退之贈張徹詩寄曹夢良至今十年夢良方和以寄因贈一絕
作者：王十朋
朝代：宋

欲識交情久遠期，十年方和和韓詩。
他時更踐詩中語，偕隠谿山不可遲。
戊辰閏八月歸臨安觀舊題脩竹黄楊丁香慨然有感復書三絕于後·其一
作者：王十朋
朝代：宋

吾家風物富檀欒，最愛青青耐歲寒。
千里歸來面蒼玉，不煩時復報平安。
戊辰閏八月歸臨安觀舊題脩竹黄楊丁香慨然有感復書三絕于後·其三
作者：王十朋
朝代：宋

蕙蘭憔悴菊萎秋，葉底藏春已數頭。
詩客不知花韻別，却言空結雨中愁。
戊辰閏八月歸臨安觀舊題脩竹黄楊丁香慨然有感復書三絕于後·其二
作者：王十朋
朝代：宋

同日種松今合抱，後來栽柳已參天。
笑看軒外黄楊樹，我亦如君厄閏年。
戊辰闰八月归临安观旧题修竹黄杨丁香慨然有感復书三绝于后·其一
作者：王十朋
朝代：宋

吾家风物富檀栾，最爱青青耐岁寒。
千里归来面苍玉，不烦时復报平安。
戊辰闰八月归临安观旧题脩竹黄杨丁香慨然有感复书三绝于后
作者：王十朋
朝代：宋

吾家风物富檀栾，最爱青青耐岁寒。千里归来面苍玉，不烦时复报平安。同日种松今合抱，后来栽柳已参天。笑看轩外黄杨树，我亦如君厄闰年。蕙兰憔悴菊萎秋，叶底藏春已数头。诗客不知花韵别，却言空结雨中愁。
戊辰闰八月归临安观旧题脩竹黄杨丁香慨然有感复书三绝于后·其一
作者：王十朋
朝代：宋

吾家风物富檀栾，最爱青青耐岁寒。千里归来面苍玉，不烦时复报平安。
戊辰闰八月归临安观旧题脩竹黄杨丁香慨然有感复书三绝于后·其三
作者：王十朋
朝代：宋
体裁：七言绝句

蕙兰憔悴菊萎秋，叶底藏春已数头。诗客不知花韵别，却言空结雨中愁。
戊辰闰八月归临安观旧题脩竹黄杨丁香慨然有感复书三绝于后·其二
作者：王十朋
朝代：宋
体裁：七言绝句

同日种松今合抱，后来栽柳已参天。笑看轩外黄杨树，我亦如君厄闰年。
戏酬毛虞卿见和
作者：王十朋
朝代：宋
体裁：古风

杜门不愿高轩过，聊学东山谢公卧。伤时泪泣鲛人珠，挥毫写懑风雨驱。友生笑我为狂客，齐楚未须论失得。他年功业定如何，醉中细把君诗哦。
成公
作者：王十朋
朝代：宋

周室孤危若旅人，諸侯誰復肯來臣。
成公不是朝天子，假道京師會伐秦。
成公
作者：王十朋
朝代：宋

周室孤危若旅人，诸侯谁复肯来臣。成公不是朝天子，假道京师会伐秦。
成公
作者：王十朋
朝代：宋

周室孤危若旅人，诸侯谁復肯来臣。
成公不是朝天子，假道京师会伐秦。
成汤
作者：王十朋
朝代：宋
体裁：七言绝句

大乙兴仁兽网中，鸣条一战遂成功。归来犹自怀惭德，事与唐虞已不同。
成湯
作者：王十朋
朝代：宋

大乙興仁獸網中，鳴條一戰遂成功。
歸來猶自懷慙德，事與唐虞已不同。
成王
作者：王十朋
朝代：宋

姬旦推誠相幼沖，流言交亂出居東。
誰云王是中才主，一啟金縢即悟公。
成王
作者：王十朋
朝代：宋
体裁：七言绝句

姬旦推诚相幼冲，流言交乱出居东。谁云王是中才主，一启金縢即悟公。
戢山
作者：王十朋
朝代：宋

十九年間膽厭嘗，盤羞野菜當含香。
春風又長新芽甲，好擷青青薦越王。
戢山
作者：王十朋
朝代：宋
体裁：七言绝句

十九年间胆厌尝，盘羞野菜当含香。春风又长新芽甲，好撷青青荐越王。
戲酬毛虞卿見和
作者：王十朋
朝代：宋

杜門不願高軒過，聊學東山謝公卧。
傷時淚泣鮫人珠，揮毫寫懣風雨驅。
友生笑我爲狂客，齊楚未須論失得。
他年功業定如何，醉中細把君詩哦。
戴夫人挽詞
作者：王十朋
朝代：宋

勤儉肥家福亦肥，晚年門戶更光輝。
滿庭蘭玉俱藍袖，照眼雲仍盡綵衣。
方外客携因果去，月中人折桂枝歸。
回頭徃事夢幻影，丹旐五雲原上飛。
戴夫人挽词
作者：王十朋
朝代：宋

勤俭肥家福亦肥，晚年门户更光辉。满庭兰玉俱蓝袖，照眼云仍尽綵衣。方外客携因果去，月中人折桂枝归。回头往事梦幻影，丹旐五云原上飞。
戴夫人挽词
作者：王十朋
朝代：宋

勤俭肥家福亦肥，晚年门户更光辉。
满庭兰玉俱蓝袖，照眼云仍尽綵衣。
方外客携因果去，月中人折桂枝归。
回头徃事梦幻影，丹旐五云原上飞。
戴溪亭
作者：王十朋
朝代：宋

高士逃名隐此溪，凭栏遐想独徘徊。不知吾祖乘舟后，得得谁从雪里来。
戴溪亭
作者：王十朋
朝代：宋

高士逃名隠此溪，凭栏遐想独徘徊。
不知吾祖乘舟后，得得谁从雪裏来。
戴溪亭
作者：王十朋
朝代：宋

高士逃名隠此溪，憑欄遐想獨徘徊。
不知吾祖乘舟後，得得誰從雪裏來。
拟赋江南寄梅花诗
作者：王十朋
朝代：宋

蔚宗居垄首，陆凯在江南。手折梅花寄，人逢驿使堪。吴都寻半吐，楚岸摘新含。雪里开才一，楼头弄未三。情深殊折柳，意重胜题柑。溪上千株玉，归欤待自探。
拟赋江南寄梅花诗
作者：王十朋
朝代：宋

蔚宗居壠首，陆凯在江南。
手折梅花寄，人逢驿使堪。
吴都寻半吐，楚岸摘新含。
雪裏开纔一，楼头弄未三。
情深殊折柳，意重胜题柑。
溪上千株玉，归欤待自探。
拾荔枝核欲种之戏成一首
作者：王十朋
朝代：宋
体裁：七言律诗

海味正思瑶柱美，夔门又见荔枝红。炎方入贡自妃子，郡圃欲栽如白公。官满犹为十年计，实成须待二星终。不须更论何时吃，前种后收人我同。
拾荔枝核欲種之戲成一首
作者：王十朋
朝代：宋

海味正思瑶柱美，夔門又見荔枝紅。
炎方入貢自妃子，郡圃欲栽如白公。
官滿猶爲十年計，實成須待二星終。
不須更論何時喫，前種後收人我同。
挽令人
作者：王十朋
朝代：宋

知汝莫如我，伤心不尽谈。忍贫犹好施，见得可曾贪。水陆同艰险，糟糠共苦甘。和鸣三十载，一梦断闽南。之子有贤叔，鲰生误受知。恩蒙夫子妻，事类白圭诗。黄卷悲吟夜，青灯照绩时。竟孤偕隐愿，徒切悼亡思。我欲志诸墓，有言何敢私。如宾最相敬，无妒似知诗。孝合从姑葬，贤宜举郡悲。明朝是重九，忍看菊花枝。
挽令人
作者：王十朋
朝代：宋

糟糠情味飽相諳，我事耕耘爾力蠶。
誤走迷途半天下，忽驚魂夢斷泉南。
二年旅櫬悲無奈，千里途車涕不堪。
預卜黄華晚秋節，佳城歸祔白巖庵。
挽令人
作者：王十朋
朝代：宋
体裁：七言律诗

糟糠情味饱相谙，我事耕耘尔力蚕。误走迷途半天下，忽惊魂梦断泉南。二年旅榇悲无奈，千里途车涕不堪。预卜黄华晚秋节，佳城归祔白岩庵。
挽令人·其一
作者：王十朋
朝代：宋
体裁：五言律诗

知汝莫如我，伤心不尽谈。忍贫犹好施，见得可曾贪。水陆同艰险，糟糠共苦甘。和鸣三十载，一梦断闽南。
挽令人·其一
作者：王十朋
朝代：宋

知汝莫如我，傷心不盡談。
忍貧猶好施，見得可曾貪。
水陸同艱險，糟糠共苦甘。
和鳴三十載，一夢斷閩南。
挽令人·其三
作者：王十朋
朝代：宋

我欲志诸墓，有言何敢私。如宾最相敬，无妒似知诗。孝合从姑葬，贤宜举郡悲。明朝是重九，忍看菊花枝。
挽令人·其三
作者：王十朋
朝代：宋

我欲志诸墓，有言何敢私。
如宾最相敬，无妬似知诗。
孝合从姑葬，贤宜举郡悲。
明朝是重九，忍看菊花枝。
挽令人·其三
作者：王十朋
朝代：宋

我欲誌諸墓，有言何敢私。
如賓最相敬，無妬似知詩。
孝合從姑葬，賢宜舉郡悲。
明朝是重九，忍看菊花枝。
挽令人·其二
作者：王十朋
朝代：宋

之子有賢叔，鯫生誤受知。
恩蒙夫子妻，事類白圭詩。
黄卷悲吟夜，青燈照績時。
竟孤偕隠願，徒切悼亡思。
挽令人·其二
作者：王十朋
朝代：宋

之子有贤叔，鲰生误受知。恩蒙夫子妻，事类白圭诗。黄卷悲吟夜，青灯照绩时。竟孤偕隐愿，徒切悼亡思。
挽令人·其二
作者：王十朋
朝代：宋

之子有贤叔，鲰生误受知。
恩蒙夫子妻，事类白圭诗。
黄卷悲吟夜，青灯照绩时。
竟孤偕隠愿，徒切悼亡思。
提举延福祈风道中有作次韵
作者：王十朋
朝代：宋

雨初欲乞下俄沛，风不待祈来已熏。
瑞气遥看腾紫帽，丰年行见割黄云。
大商航海蹈万死，远物输官被八垠。
頼有舶台贤使者，端能薄敛体吾君。
提举延福祈风道中有作次韵
作者：王十朋
朝代：宋

雨初欲乞下俄沛，风不待祈来已薰。瑞气遥看腾紫帽，丰年行见割黄云。大商航海蹈万死，远物输官被八垠。赖有舶台贤使者，端能薄敛体吾君。
提舉延福祈風道中有作次韻
作者：王十朋
朝代：宋

雨初欲乞下俄沛，風不待祈來已薰。
瑞氣遥看騰紫帽，豐年行見割黄雲。
大商航海蹈萬死，遠物輸官被八垠。
頼有舶臺賢使者，端能薄斂體吾君。
提舶携具过云榭知宗出示和章复用韵
作者：王十朋
朝代：宋

不须蜡屐上林端，高处登临眼自宽。䆉稏风翻梅里白，离支日照鹤顶丹。山川满目如京洛，台榭侵云类广寒。宾主往来俱不远，如棠不比鲁侯观。老来忧患苦无端，一笑相逢强自宽。诗律频调代音乐，寿觞满引当仙丹。二山坐对事非偶，三径思归盟不寒。出岫白云知几许，榭中矫首共遐观。
提舶携具过云榭知宗出示和章复用韵·其一
作者：王十朋
朝代：宋

不须蜡屐上林端，高处登临眼自宽。䆉稏风翻梅里白，离支日照鹤顶丹。山川满目如京洛，台榭侵云类广寒。宾主往来俱不远，如棠不比鲁侯观。
提舶携具过云榭知宗出示和章復用韵·其一
作者：王十朋
朝代：宋

不须蜡屐上林端，高处登临眼自宽。
䆉䅉风翻梅裏白，离支日照鹤顶丹。
山川满目如京洛，台榭侵云类广寒。
宾主徃来俱不远，如棠不比鲁侯观。
提舶携具过云榭知宗出示和章復用韵·其二
作者：王十朋
朝代：宋
体裁：七言律诗

老来忧患苦无端，一笑相逢强自宽。诗律频调代音乐，寿觞满引当仙丹。二山坐对事非偶，三径思归盟不寒。出岫白云知几许，榭中矫首共遐观。
提舶携具過雲榭知宗出示和章復用韻·其一
作者：王十朋
朝代：宋

不須蠟屐上林端，高處登臨眼自寬。
䆉䅉風翻梅裏白，離支日照鶴頂丹。
山川滿目如京洛，臺榭侵雲類廣寒。
賓主徃來俱不遠，如棠不比魯侯觀。
提舶携具過雲榭知宗出示和章復用韻·其二
作者：王十朋
朝代：宋

老來憂患苦無端，一笑相逢强自寬。
詩律頻調代音樂，壽觴滿引當仙丹。
二山坐對事非偶，三徑思歸盟不寒。
出岫白雲知幾許，榭中矯首共遐觀。
提舶欲移厨过云榭示诗次韵
作者：王十朋
朝代：宋
体裁：七言律诗

雨中前日过苏端，又欲移厨就稍宽。古榭有风聊可共，衰颜得酒定须丹。谪仙醉后句尤劲，东野老来诗更寒。继取洛中真率会，他年要作画图看。
提舶欲移厨過雲榭示詩次韻
作者：王十朋
朝代：宋

雨中前日過蘇端，又欲移厨就稍寬。
古榭有風聊可共，衰顔得酒定須丹。
謫仙醉後句尤勁，東野老來詩更寒。
繼取洛中真率會，他年要作畫圖看。
提舶生日
作者：王十朋
朝代：宋

正阳之月慝不作，气候清和满寥廓。
阶余嘉瑞十荚蓂，墙出新梢半含箨。
正是生才好时节，化日舒长暑犹薄。
遥遥华胄马服君，世有功勋上台阁。
耳孙挺秀生东蜀，骨相堂堂人磊落。
绛帐心潜南郡风，铜柱家传伏波畧。
致身朝列贰稷官，衔命江东访民瘼。
雍容敷奏天颜喜，小试舶台良不恶。
北风航海南风回，远物来输商贾乐。
日边知己皆达官，行矣归持紫荷橐。
平生德性不好饮，今日寿觞宜满酌。
烂柯仙侣年自长，不用西山一圆药。
提舶生日
作者：王十朋
朝代：宋

正阳之月慝不作，气候清和满寥廓。阶馀嘉瑞十荚蓂，墙出新梢半含箨。正是生才好时节，化日舒长暑犹薄。遥遥华胄马服君，世有功勋上台阁。耳孙挺秀生东蜀，骨相堂堂人磊落。绛帐心潜南郡风，铜柱家传伏波略。致身朝列贰稷官，衔命江东访民瘼。雍容敷奏天颜喜，小试舶台良不恶。北风航海南风回，远物来输商贾乐。日边知己皆达官，行矣归持紫荷橐。平生德性不好饮，今日寿觞宜满酌。烂柯仙侣年自长，不用西山一圆药。
提舶生日
作者：王十朋
朝代：宋

正陽之月慝不作，氣候清和滿寥廓。
階餘嘉瑞十莢蓂，牆出新梢半含籜。
正是生才好時節，化日舒長暑猶薄。
遥遥華胄馬服君，世有功勳上臺閣。
耳孫挺秀生東蜀，骨相堂堂人磊落。
絳帳心潛南郡風，銅柱家傳伏波畧。
致身朝列貳稷官，銜命江東訪民瘼。
雍容敷奏天顔喜，小試舶臺良不惡。
北風航海南風回，遠物來輸商賈樂。
日邊知己皆達官，行矣歸持紫荷橐。
平生德性不好飲，今日壽觴宜滿酌。
爛柯仙侶年自長，不用西山一圓藥。
提舶示觀楚東集用張安國韻因思鄱陽與唱酬者五人今六年矣陳何二公已物故餘亦離索爲之慨然復用元韻
作者：王十朋
朝代：宋

憶昔江東會衆仙，詩筒來徃走山川。
造樓游戲偶成鳳，煉石辛勤同補天。
堪嘆交游隔生死，尚餘文字带芳鮮。
欲收膏馥增前集，舶使新詩自合編。
提舶示观楚东集用张安国韵因思鄱阳与唱酬者五人今六年矣陈何二公已物故余亦离索为之慨然復用元韵
作者：王十朋
朝代：宋

忆昔江东会众仙，诗筒来徃走山川。
造楼游戏偶成凤，炼石辛勤同补天。
堪嘆交游隔生死，尚余文字带芳鲜。
欲收膏馥增前集，舶使新诗自合编。
提舶示观楚东集用张安国韵因思鄱阳与唱酬者五人今六年矣陈何二公已物故馀亦离索为之慨然复用元韵
作者：王十朋
朝代：宋

忆昔江东会众仙，诗筒来往走山川。造楼游戏偶成凤，炼石辛勤同补天。堪叹交游隔生死，尚馀文字带芳鲜。欲收膏馥增前集，舶使新诗自合编。
提舶贈玉友六言詩次韵以酬·其一
作者：王十朋
朝代：宋

重見異鄉佳節，又成終日清齋。
忽捧晉堂雙玉，引觴澆破愁懷。
提舶贈玉友六言詩次韵以酬·其二
作者：王十朋
朝代：宋

兢渡爭飛畫舫，賜衣紛集丹墀。
舉筆不忘規諫，玉堂誰進歐詩。
提舶赠玉友六言诗次韵以酬
作者：王十朋
朝代：宋

重见异乡佳节，又成终日清斋。忽捧晋堂双玉，引觞浇破愁怀。兢渡争飞画舫，赐衣纷集丹墀。举笔不忘规谏，玉堂谁进欧诗。
提舶赠玉友六言诗次韵以酬·其一
作者：王十朋
朝代：宋
体裁：六言诗

重见异乡佳节，又成终日清斋。忽捧晋堂双玉，引觞浇破愁怀。
提舶赠玉友六言诗次韵以酬·其二
作者：王十朋
朝代：宋
体裁：六言诗

兢渡争飞画舫，赐衣纷集丹墀。举笔不忘规谏，玉堂谁进欧诗。
提舶送岩桂
作者：王十朋
朝代：宋
体裁：七言绝句

晋堂岩桂脱秋芳，浓绿枝头万粟黄。堂上主人分赠我，要令燕寝有天香。
提舶送巖桂
作者：王十朋
朝代：宋

晉堂巖桂脫秋芳，濃綠枝頭萬粟黄。
堂上主人分贈我，要令燕寢有天香。
提舶送荔支借用前韵
作者：王十朋
朝代：宋
体裁：七言绝句

舶台丹荔新秋熟，风味如人自不同。名字未安真缺典，从今呼作马家红。
提舶送荔支借用前韻
作者：王十朋
朝代：宋

舶臺丹荔新秋熟，風味如人自不同。
名字未安真缺典，從今呼作馬家紅。
提舶送菊酒有詩次韻
作者：王十朋
朝代：宋

鈴齋午睡夢魂驚，僮僕歡呼洗破觥。
酒是爛柯山下法，詩如藍水坐間成。
謾同陶令浮黄菊，也勝蘇仙嗅落英。
蓬鬢蕭踈對佳節，因公撩起故鄉情。
提舶送菊酒有诗次韵
作者：王十朋
朝代：宋

铃斋午睡梦魂惊，僮仆欢呼洗破觥。酒是烂柯山下法，诗如蓝水坐间成。谩同陶令浮黄菊，也胜苏仙嗅落英。蓬鬓萧疏对佳节，因公撩起故乡情。
提舶送菊酒有诗次韵
作者：王十朋
朝代：宋

铃斋午睡梦魂惊，僮仆欢呼洗破觥。
酒是烂柯山下法，诗如蓝水坐间成。
谩同陶令浮黄菊，也胜苏仙嗅落英。
蓬鬓萧踈对佳节，因公撩起故乡情。
擬賦江南寄梅花詩
作者：王十朋
朝代：宋

蔚宗居壠首，陸凱在江南。
手折梅花寄，人逢驛使堪。
吳都尋半吐，楚岸摘新含。
雪裏開纔一，樓頭弄未三。
情深殊折柳，意重勝題柑。
溪上千株玉，歸歟待自探。
放生池
作者：王十朋
朝代：宋

畏死貪生物我同，仁心要在擴而充。
江湖魚鱉知多少，盡在恩波浩渺中。
放生池
作者：王十朋
朝代：宋
体裁：七言绝句

畏死贪生物我同，仁心要在扩而充。江湖鱼鳖知多少，尽在恩波浩渺中。
故参政李公挽诗三首
作者：王十朋
朝代：宋

一代高明学，三朝骨鲠臣。淮南惮长孺，楚国忌灵均。死尚忧王室，生宁问大钧。姜山同岘首，千古泪行人。方面功尤著，朝端气最刚。身能缚元济，城不陷睢阳。思奋少连笏，耻同袁盎堂。永嘉瞻五马，遗爱可能忘。公在南荒日，迹危名愈尊。芝兰坐奇祸，瓜葛酝谗言。斥去权臣力，生还圣主恩。卫公精爽在，何用些招魂。
故参政李公挽诗三首·其一
作者：王十朋
朝代：宋
体裁：五言律诗

一代高明学，三朝骨鲠臣。淮南惮长孺，楚国忌灵均。死尚忧王室，生宁问大钧。姜山同岘首，千古泪行人。
故参政李公挽诗三首·其三
作者：王十朋
朝代：宋

公在南荒日，迹危名愈尊。芝兰坐奇祸，瓜葛酝谗言。斥去权臣力，生还圣主恩。卫公精爽在，何用些招魂。
故参政李公挽诗三首·其三
作者：王十朋
朝代：宋

公在南荒日，迹危名愈尊。
芝兰坐奇祸，瓜葛醖谗言。
斥去权臣力，生还圣主恩。
卫公精爽在，何用些招魂。
故参政李公挽诗三首·其二
作者：王十朋
朝代：宋

方面功尤着，朝端气最刚。
身能缚元济，城不陷睢阳。
思奋少连笏，耻同袁盎堂。
永嘉瞻五马，遗爱可能忘。
故参政李公挽诗三首·其二
作者：王十朋
朝代：宋

方面功尤著，朝端气最刚。身能缚元济，城不陷睢阳。思奋少连笏，耻同袁盎堂。永嘉瞻五马，遗爱可能忘。
故參政李公挽詩三首·其一
作者：王十朋
朝代：宋

一代高明學，三朝骨鯁臣。
淮南憚長孺，楚國忌靈均。
死尚憂王室，生寧問大鈞。
姜山同峴首，千古淚行人。
故參政李公挽詩三首·其三
作者：王十朋
朝代：宋

公在南荒日，迹危名愈尊。
芝蘭坐奇禍，瓜葛醖讒言。
斥去權臣力，生還聖主恩。
衛公精爽在，何用些招魂。
故參政李公挽詩三首·其二
作者：王十朋
朝代：宋

方面功尤著，朝端氣最剛。
身能縛元濟，城不陷睢陽。
思奮少連笏，耻同袁盎堂。
永嘉瞻五馬，遺愛可能忘。
数日天气朝阴莫晴復用前韵
作者：王十朋
朝代：宋
体裁：七言律诗

忍饥面目类颜回，仅得青天半日开。且愿催诗无雨至，只宜送月有风来。出游偶以文昌霁，待满当为桀溺推。曰雨曰旸皆帝力，麦苗无害免书灾。
數日天氣朝陰莫晴復用前韵
作者：王十朋
朝代：宋

忍饑面目類顔回，僅得青天半日開。
且願催詩無雨至，只宜送月有風來。
出游偶以文昌霽，待滿當爲桀溺推。
曰雨曰暘皆帝力，麥苗無害免書災。
文公
作者：王十朋
朝代：宋
体裁：七言绝句

时无闰月那成年，庙有先君岂上贤。鲁国从来秉周礼，文公何事独无天。
文公
作者：王十朋
朝代：宋

時無閏月那成年，廟有先君豈上賢。
魯國從來秉周禮，文公何事獨無天。
文宗
作者：王十朋
朝代：宋

輦路青青春草多，凭高無語涕滂沱。
禁中夜召詞臣語，受制家奴可奈何。
文宗
作者：王十朋
朝代：宋
体裁：七言绝句

辇路青青春草多，凭高无语涕滂沱。禁中夜召词臣语，受制家奴可奈何。
文帝
作者：王十朋
朝代：宋
体裁：七言绝句

文帝兴王自代来，百金不费亦仁哉。后人不务师恭俭，万户千门几露台。
文帝
作者：王十朋
朝代：宋

文帝興王自代來，百金不費亦仁哉。
後人不務師恭儉，萬戶千門幾露臺。
新第先归者五人燕于黄堂故事也酒半啜茶于忠献堂持杯以劝即席赠诗
作者：王十朋
朝代：宋
体裁：七言律诗

四海英才入网罗，清源龙虎姓名多。经魁兰省得人杰，策射枫庭收甲科。奎宿呈祥前未见，纬星还舍首相过。一杯忠献堂中酒，名节相期要不磨。
新第先歸者五人燕于黄堂故事也酒半啜茶于忠獻堂持盃以勸即席贈詩
作者：王十朋
朝代：宋

四海英才入網羅，清源龍虎姓名多。
經魁蘭省得人傑，策射楓庭收甲科。
奎宿呈祥前未見，緯星還舍首相過。
一盃忠獻堂中酒，名節相期要不磨。
族兄文通贈山茶
作者：王十朋
朝代：宋

野性無端喜種花，吾兄得得贈山茶。
鶑聲老後移雖晚，鶴頂丹時看始嘉。
雨葉鱗鱗成小蓋，春枝艷艷首羣葩。
自慚欲報無瓊玖，來徃同看本一家。
族兄文通赠山茶
作者：王十朋
朝代：宋

野性无端喜种花，吾兄得得赠山茶。莺声老后移虽晚，鹤顶丹时看始嘉。雨叶鳞鳞成小盖，春枝艳艳首群葩。自惭欲报无琼玖，来往同看本一家。
族兄文通赠山茶
作者：王十朋
朝代：宋

野性无端喜种花，吾兄得得赠山茶。
鶑声老后移虽晚，鹤顶丹时看始嘉。
雨叶鳞鳞成小盖，春枝艷艷首羣葩。
自惭欲报无琼玖，来徃同看本一家。
无名木
作者：王十朋
朝代：宋
体裁：七言绝句

一木苍然老更奇，肯将名与世人知。我来不具知名眼，深愧平生不学诗。
早至魯家洑復入大江見石首山
作者：王十朋
朝代：宋

入由通濟口，出自魯家洑。
半月良已勞，大江離又復。
濛濛烟雨中，兩岸漁人屋。
遥山瞻石首，鄉味思海族。
早至鲁家洑复入大江见石首山
作者：王十朋
朝代：宋

入由通济口，出自鲁家洑。半月良已劳，大江离又复。濛濛烟雨中，两岸渔人屋。遥山瞻石首，乡味思海族。
早至鲁家洑復入大江见石首山
作者：王十朋
朝代：宋

入由通济口，出自鲁家洑。
半月良已劳，大江离又復。
蒙蒙烟雨中，两岸渔人屋。
遥山瞻石首，乡味思海族。
早起
作者：王十朋
朝代：宋

老欲投閑尚未成，膠膠擾擾厭餘生。
方成枕上游仙夢，忽聽窗前喚起聲。
早起
作者：王十朋
朝代：宋

老欲投闲尚未成，胶胶扰扰厌余生。
方成枕上游仙梦，忽听窗前唤起声。
早起
作者：王十朋
朝代：宋

老欲投闲尚未成，胶胶扰扰厌馀生。方成枕上游仙梦，忽听窗前唤起声。
昌齡和詩以不得志於賢關有欲退隠之語復用前韻勉其涵養俟時未可真作休休計也
作者：王十朋
朝代：宋

出門休歎知己稀，開卷攬取前人奇。
西園松菊聊笑傲，未可遽賦休休詩。
涵養胸襟容萬斛，仰視青天紙盈幅。
行看富貴來逼人，江左家聲子當續。
昌齡四月十九日得男請名於予命之曰遲
作者：王十朋
朝代：宋

端似中山夢得詩，海中仙果子生遲。
况當首夏清和後，更遇千秋啟建時。
祝爾願同彭祖壽，命名聊效小蘇兒。
吾家種德已數世，庭戶合生蘭與芝。
昌齡欲游白石興盡而止予亦思前年之游遂次其韻
作者：王十朋
朝代：宋

前年蠟屐遠尋幽，洞府曾經一宿留。
詩句親題碧雲裏，夢魂時到白巖頭。
風生見說欲飛去，興盡何如且罷休。
他日相呼老兄弟，飄然杖屨共翱游。
昌齡闢圃植花索詩於老者戲作數語兼簡夢齡
作者：王十朋
朝代：宋

東園小小花木稀，西園廓廓規模奇。
西園主人但置酒，東園老人甘賦詩。
朝游西園飲千斛，莫向東園吟百幅。
更約南園好事人，酒盞詩篇日相續。
昌齡頻開尊再用前韻
作者：王十朋
朝代：宋

人生常患如意稀，利名擾擾何足奇。
誰能如我惠連弟，有園有酒兼能詩。
種秫西疇都幾斛，時見小童馳片幅。
風軒洒掃又相呼，適有嘉魚饋羊續。
昌龄和诗以不得志于贤关有欲退隠之语復用前韵勉其涵养俟时未可真作休休计也
作者：王十朋
朝代：宋
体裁：古风

出门休叹知己稀，开卷揽取前人奇。西园松菊聊笑傲，未可遽赋休休诗。涵养胸襟容万斛，仰视青天纸盈幅。行看富贵来逼人，江左家声子当续。
昌龄四月十九日得男请名于予命之曰迟
作者：王十朋
朝代：宋
体裁：七言律诗

端似中山梦得诗，海中仙果子生迟。况当首夏清和后，更遇千秋启建时。祝尔愿同彭祖寿，命名聊效小苏儿。吾家种德已数世，庭户合生兰与芝。
昌龄欲游白石兴尽而止予亦思前年之游遂次其韵
作者：王十朋
朝代：宋

前年蜡屐远寻幽，洞府曾经一宿留。
诗句亲题碧云裏，梦魂时到白岩头。
风生见说欲飞去，兴尽何如且罢休。
他日相呼老兄弟，飘然杖屦共翱游。
昌龄欲游白石兴尽而止予亦思前年之游遂次其韵
作者：王十朋
朝代：宋

前年蜡屐远寻幽，洞府曾经一宿留。诗句亲题碧云里，梦魂时到白岩头。风生见说欲飞去，兴尽何如且罢休。他日相呼老兄弟，飘然杖屦共翱游。
昌龄闢圃植花索诗于老者戏作数语兼简梦龄
作者：王十朋
朝代：宋
体裁：古风

东园小小花木稀，西园廓廓规模奇。西园主人但置酒，东园老人甘赋诗。朝游西园饮千斛，莫向东园吟百幅。更约南园好事人，酒盏诗篇日相续。
昌龄频开尊再用前韵
作者：王十朋
朝代：宋
体裁：古风

人生常患如意稀，利名扰扰何足奇。谁能如我惠连弟，有园有酒兼能诗。种秫西畴都几斛，时见小童驰片幅。风轩洒扫又相呼，适有嘉鱼馈羊续。
明帝
作者：王十朋
朝代：宋
体裁：七言绝句

万乘临雍事老更，桥门亿万会诸生。永平天子真儒雅，只恨容人度未宏。
明帝
作者：王十朋
朝代：宋

萬乘臨雍事老更，橋門億萬會諸生。
永平天子真儒雅，只恨容人度未宏。
明庆忏院上方地爽而幽盖精蓝之胜也予因会友託迹于其间一日探囊中得石刻诗一本乃王瞻叔国博先生题台人秀野堂也摹写景物颇类于此因置之壁间意有感触遂借其韵
作者：王十朋
朝代：宋
体裁：七言律诗

下帷精舍远尘繁，境静心清事不关。案上忘机有黄卷，眼中得趣是青山。林泉欲共高僧老，事业未容吾辈闲。准拟他年挂冠后，飘然杖履白云间。
明慶懺院上方地爽而幽蓋精藍之勝也予因會友託迹於其間一日探囊中得石刻詩一本乃王瞻叔國博先生題台人秀野堂也摹寫景物頗類於此因置之壁間意有感觸遂借其韻
作者：王十朋
朝代：宋

下帷精舍遠塵繁，境靜心清事不關。
案上忘機有黄卷，眼中得趣是青山。
林泉欲共高僧老，事業未容吾輩閑。
準擬他年掛冠後，飄然杖履白雲間。
明皇
作者：王十朋
朝代：宋
体裁：七言绝句

天宝君臣玩太平，梨园弟于奏新声。贵妃一笑天颜喜，不觉胡尘暗两京。
明皇
作者：王十朋
朝代：宋

天寶君臣玩太平，梨園弟于奏新聲。
貴妃一笑天顔喜，不覺胡塵暗兩京。
易芝山五老亭名曰五峯安国书之因成短篇
作者：王十朋
朝代：宋

三秀呈祥处，危亭压众坡。
眼惊庐阜近，峯类夏云多。
乔岳神咸会，苍穹顶共摩。
紫微新铁画，辉映楚江波。
易芝山五老亭名曰五峯安國書之因成短篇
作者：王十朋
朝代：宋

三秀呈祥處，危亭壓衆坡。
眼驚廬阜近，峯類夏雲多。
喬嶽神咸會，蒼穹頂共摩。
紫微新鐵畫，輝映楚江波。
易芝山五老亭名曰五峰安国书之因成短篇
作者：王十朋
朝代：宋

三秀呈祥处，危亭压众坡。眼惊庐阜近，峰类夏云多。乔岳神咸会，苍穹顶共摩。紫微新铁画，辉映楚江波。
昔与南浦刘谦仲大梁孙子尚游自刘死横阳孙亦有浙西之役交旧零落为之慨然感而有作
作者：王十朋
朝代：宋
体裁：七言律诗

刘翁泯泯已新鬼，孙子飘飘犹旅人。诗酒旧游谁在眼，江山回首自伤神。招魂拟向横阳道，有梦长飞霅水滨。死者不生生者别，死生离别两沾巾。
昔與南浦劉謙仲大梁孫子尚游自劉死橫陽孫亦有浙西之役交舊零落爲之慨然感而有作
作者：王十朋
朝代：宋

劉翁泯泯已新鬼，孫子飄飄猶旅人。
詩酒舊游誰在眼，江山回首自傷神。
招魂擬向橫陽道，有夢長飛霅水濱。
死者不生生者別，死生離別兩沾巾。
春日游西湖
作者：王十朋
朝代：宋

山色綠如染，湖光青似磨。
峯高捧日久，波闊浸天多。
瑞氣浮城闕，春光醉綺羅。
能將比西子，妙句有東坡。